Inozko bisitari gehien Durangoko Azokan\nGustura dagoz Azokako antolatzaile guzti-guztiak. Atzo arratsalderako gainditu eben 120.000 lagunen markea. Handik gora beraz aurton Durango osora zabaldu dan azokara osterea egindakoak, Landakon bertan eta herrian zehar zabaldutako guneetan. Ganera salme...Gehiago irakurri\tdurangoko azoka\tArtisauak Euskal Dendan\nEskulanek urtero eukiten dabe lekua Durangon azoka egunotan. Aurton be bai, hamazortzigarren urtez. Arbasoren eskutik makina bat artisau eta lan dago ikusgai eta erosgai Merkadu plazan. Aukera anitz eta oparoa eskulanetan Durangoko Euskal Dendan.&nb...Gehiago irakurri\tarbaso, euskal denda\tWilliam A. Douglasentzat Argizaiola saria\nAntropologo ezagunak hartuko dau Durangoko Azokak emoten dauen saria iluntzean. 30 urte baino gehiago egin ditu Renoko Center for Basques Studies-en lanean, 2000. urtean erretiroa hartu eban arte. Lan ikaragarria egin dau euskal kulturearen esparrua...Gehiago irakurri\tLasuenek, Elortegik eta Arregik 2013ko Lauaxeta Sariak jaso dabez\nEuskerearen Nazinoarteko Egunaren bezperan BFAk euskerearen alde behar egin daben 3 artista nabarmendu dauz. Balendin Lasueni ohorezko saria emon deutse, datorren urtean 90 urte beteko dauz Gerediaga Alkartea sortu, Zaldibarko alkate izan eta Bizkaiko kul...Gehiago irakurri\tlauaxeta sariak\tEuskera saria Nahikari Ayorentzat\nArgia Ereiten euskera saria jaso dau Nahikari Ayo getxoztarrak. Hamar urte inguru daroaz udalerriko ikastetxeetan umeei bertsolaritzea irakasten eta euren artean euskerearen hazia erein nahian. Horrez gain Algortako ALBE bertsolari eskolan be gaztetxoekin...Gehiago irakurri\tEuskal Herriko Unibertsitatearen tipografia\nEuskal Herria, 2013-11-24\nEHU da UPV/EHUren berezko tipografiaren izena. Berezko tipografia osoa sortzen dauen lehenengo unibersidade europarra da Euskal Herriko Unibersidadea. EHU tipografiaren proiektua Eduardo Chillidak egitura eta espazioari buruz egin zituen hausnarketetan oi...Gehiago irakurri\tKora izpiak, Enekora\nEuskal Herria, 2013-11-21\nEnekorak "Kora Izpiak" diskoa plazaratu dau. Kora Afrikako arpea da eta disko honetan berau da ardatza. Hamar doinuz osatutako lana da Kora. Afrikako doinuak euskereagaz nahastau ditu musikari zestoarrak. Leku askotan aurkeztuko dau diskoa, Dura...Gehiago irakurri\tDurangoko Azokeak William Douglas antropologoari emongo deutso Argizaiola saria\nEuskal Liburu eta Disko Azokea sekula baino durangarrago dator aurten. Landakotik udalerri osora zabalduko dabe. Guztira, 353 nobedade aurkeztuko ditue abenduaren 5etik 8ra. Krisi sasoi honetan, murriztu behar izan dabe aurrekontua. Nerea Mujika Gerediaga...Gehiago irakurri\tIndar bat dabil hor, Mikel Markez\nEuskal Herria, 2013-11-19\nIndar bat dabil hor diskoa plazaratu barri dau Mikel Markezek. Izenburu enigmatikoa ipini deutso bere ibilbideko hamargarren diskoari. Kantari errenteriarrak inoiz baino baikortasun handiagoa erakusten dau lan honetan. Lan indartsua, zuzena, herrikoia.......Gehiago irakurri\tSutik\n2d1 proiektua osotzen dabe Gotzon Garaizabalek eta Peru Magdalenak. Sutik, suaren inguruan sustraitutako sorkuntza prestatu dabe orain. Anbotopean gauzatu dabe eta zemendiaren 28an aurkeztuko dabe Axpeko Etxebarri jatetxean. Bizkaia Irratiko Talaiatik sai...Gehiago irakurri\t1 2 3 >> Amaiera\tAlbiste gehiago\tHizkuntza eskubideak bermatu arte lanean jarraituko dau Behatokiak Geroa Bairentzat murritzaileak dira Rajoyren neurriak


Socio RACVN Travel - RACVN\nHasiera » Baskide motak» Socio RACVN Travel\nRACVN Travel Bazkidea+ Onuraduna\nRACVN Travel Bazkidea modalitatearekin bazkide titularrak laguntza pertsonal eta presazko osasun-laguntza bidaian zerbitzurako eskubidea du, lasai egoteko eta bidaian zehar zein urte osoan edonolako ezustekoengatik ez kezkatzeko.\nBarne hartutako zerbitzuak Bazkide eta Onuradunentzat:\nGastu medikuak, kirurgikoak, farmazeutikoak eta depilaziokoak atzerrian\nGastu medikuak, kirurgikoak, farmazeutikoak eta ospitaleratzekoak estaltzen ditugu 30.000 € arte\nEdozein jazoeraren aurrean, ospitalerako lekualdaketak koordinatzen ditugu eta, beharrezkoa bada, aberriratzeaz arduratzen gara.\nOspitaleratze baten ondoren ezin bazara etxera bueltatu medikuak hala agindu duelako, zure ostatuaz arduratzen gara berreskuratzen zaren arte\nAldez aurreko bueltatzea bizitokian heriotza, gaixotasun larri edo ezbeharren bat gertatzekotan\nLarrialdi batengatik bueltatu behar bazara, familiako baten gaixotasun edo heriotza dela eta edo zure bizitokian ezbeharren bat gertatu bada, zure lekualdaketaz arduratzen gara.\nPresazko mezuen bidalketa\nBidaian zehar zure familiakoekin harremanetan jarri ezin bazara, presazko mezuak jaso ditzaten arduratzen gara.\nIndemnizazioa ekipajearen lapurreta, hondamen edo galtzeagatik\nEkipajea lapurtzen badizute edo bidaiarien aireko garraio publikoko enpresa batek edo garraio publikoko beste garraiobideen enpresa batek hura hondatu edo galtzen badu, indemnizazio bat jasotzeko eskubidea izango duzu.\nFamiliako baten lekualdaketa eta egonaldi gastuak\nOspitaleratzean zehar bakarrik ez egoteko, zure familiako baten lekualdaketa eta ostatu gastuez arduratzen gara\nTelefono bidezko aholkularitza medikoa 24h\nBeti izango duzu talde mediko bat eskuragarri zure edo zure familiaren osasunari buruzko aholkuak emateko.\nFuntsen aurrerakina atzerrian\nEzusteko batentzako, ibilgailuari buruzko defentsa juridiko baten gastuei aurre egiteko edo trafiko-istripu baten fidantzarako behar duzun zenbatekoa aurreratzen dizugu.\nZure lasaitasunerako, izapide guztietaz arduratzen gara.


‘Hitzetik Hortzera’rekin etiketatutako sarrerak\tHitzetik Hortzera, berriro, abian!\nMartxan da, berriro, Hitzetik Hortzera programaren denboraldi berria. Jon Artano kazetariak aurkeztuta, Iruñako Bertsoaroa, Xilabako txapeldunaren hitzak, Bizkaiko Bertsolari Txapelketa eta beste hainbat bertso-kontu ekarri dituzte bertso programara. Horra, saio osoa: Categories: Hitzetik Hortzera\tTags: bertsolaritza, etb, Hitzetik Hortzera, Jon Artano, programa, saioa\tBertsolariak, glosadoreak eta ‘casteller’-ak\nCategories: Hitzetik Hortzera\tTags: Alaia Martin, Belfast, bertso dinner, Hitzetik Hortzera, Jon Artano, jon maia\tGaltxagorri robotarekin kontu kontari\nOsinalde sariketatik entresaka mamitsua egin du Hitzetik Hortzerak, Petra Elser Frankfurteko euskaldunarekin kontu kontari egon diren bitartean. Gabiriako gazteek BertsoMovieDa lehiaketarako sortutako Bertso Road Movie ikusentzunezkoaren laburpena ere eman dute programan. Horretaz gain, Oñatiko Santa Ana aretoan egin zen saiotik Uxue Alberdik eta Alaia Martinek egindako ofizioa eta Bergaran, Erramu Zapatu bezperako saiotik Amets Arzallus eta Andoni Egaña elkarri puntu jartzen. Horra: Categories: Hitzetik Hortzera\tTags: bertsomovieda, Hitzetik Hortzera, osinalde, petra elser\tMungiako bertso afaria, Miren Ibarluzeak maneatuta\nBeñat Ugartetxeak hasieratik bertatik ekin zion Igor Elortza tentatzeari Mungiako Erreka jatetxean egindako bertso afarian. Hasieran librean eta gero Taket Bertso Eskolako kideek emandako gaiei kantatuz lortu zuten bertan bildutakoei afaloste ederra pasaraztea. Batik bat Ugartetxea Lazkao Txikiren paperetik Elortzari galdezka jarri zutenean. Joxe Migelen ahots hauskorra ondo estudiatua duela frogatu zuen Ugartetxeak. Benetakoaren eta imitatzailearen arteko aldea zenbatekoa den neurtzeko Lazkao Txiki zenaren ale bikain batzuk erakutsiko dituzte Zappingean. Zuri-beltzekoan, berriz Arozamena tabakoari kantari. Hori guztia eta gehiago aste honetako Hitzetik Hortzeran. Horra: Categories: Hitzetik Hortzera\tTags: bertso-afaria, Hitzetik Hortzera, Jon Artano, miren ibarluzea, mungia\tBegoña del Teso, zinema aditua bertsolaritzaz\nBegoña Del Teso Feijóo kazetari donostiarra hartu du Jon Artano Izetak Hitzetik Hortzeran bertsolaritzaz ez ezik zinemaz eta zezenketez ere jarduteko. Hori eta askoz gehiago ETB 1eko bertso programan: Categories: Hitzetik Hortzera\tTags: begoña del teso, bertsolaritza, donostia, Hitzetik Hortzera, Jon Artano, kazetaria, zinema, zinema aditua\tBilboko Alondegiko saio esperimentala Hitzetik Hortzeran


Sarrera eta zenbait ohar - Resureccion Maria Azkueren lan argitaratuak\nIzenburua: Gaia: Euskara —Hizkuntzalaritza ——Gramatika, morfologia eta sintaxia ——Lexikologia eta lexikografia. Hiztegigintza ——Dialektologia. Euskalkiak ——Hizkuntzalaritza historikoa eta konparatua ——Fonetika. Ortografia —Euskara gizartean ——Euskararen diskriminazioa eta berreskurapena ——Euskara ikasteko metodoak eta irakurgaiak ——Euskara eredugarria. Erdalkeriak eta garbizaletasuna ——Euskalkiak eta euskararen batasuna. Euskaltzaindia ——Euskara eta Euskal Herria. Iragana, oraina, geroa Literatura —Narrazioak —Ipuinak —Poesia —Antzerkia —Literatur azterketak —Liburuak. Aipamenak, kritikak eta hitzaurre laburrak Musika —Opera. Zarzuela. Musika kultua —Musika erlijiosoa —Musika azterketak. Musikologia Etnografia —Folklorea —Herri musika —Herri literatura —Esakuneak. Atsotitzak —Istorioak. Izkirimiriak Erlijio kristaua —Eliza —Liturgia. Eliz irakurgaiak —Kristau bizitza eta morala. Kristau ikasbidea —Eliz gizon eta emakumeak Orotarik —Gogoeta laburrak honetaz eta hartaz —Kultura, gizartea eta beste. Albiste eta kronika laburrak ——Euskal Herria ——Mundua —Euskalzale eta Ibaizabal aldizkariak ——Vascofillo eta Euskalzale ——Euskalzale-ren mezuak irakurleari ——Ibaizabal-en mezuak irakurleari —Gutunak —Besterik Idazlan-mota: Lau liburu enblematikoak. Edizio kanonikoak eta faksimileak —Diccionario vasco-español-francés (1905-1906) ——Edizio kanonikoa ——Faksimileak —Cancionero popular vasco (1922-1925) ——Edizio kanonikoa ——Faksimileak —Morfología Vasca (1925) ——Edizio kanonikoa ——Faksimileak —Euskalerriaren yakintza (1935-1947) ——Edizio kanonikoa ——Faksimileak Gainerako liburuak Liburuxkak Liburu zatiak Artikuluak —ASJU —Boletín eclesiástico del Obispado de Vitoria —El Nervión —Euskal-Erria —Euskal-Esnalea —Euskalerriaren Alde —Euskalzale —Euskera —Euzkadi —Euzkadi. Illabete biñako euzko-ingurtia —Gernika —Gure Herria —Ibaizabal —La Abeja —La Gaceta del Norte —La Tarde —Prehled. Ilustrovany ctrnáctideník Svatováclavské Ligy —RIEV. Revista Internacional de los Estudios Vascos —Txistulari —Yakintza Itzulpenak Editorea / Zuzendaria / Biltzailea Berredizioak Egokitzapenak / Azkueren lanen itzulpenak Gutuneria argitaratua Noiztik: 1888 1889 1890 1891 1893 1895 1896 1897 1898 1899 1900 1901 1902 1903 1904 1905 1906 1908 1909 1910 1911 1912 1914 1916 1917 1918 1919 1920 1921 1922 1923 1924 1925 1926 1927 1928 1929 1930 1931 1932 1933 1934 1935 1936 1938 1941 1942 1945 1947 1949 1951 1952 1957 1958 1959 1961 1966 1967 1968 1969 1970 1971 1974 1980 1982 1984 1985 1986 1987 1989 1990 1995 2000 2002 2004 2006 2008 2009 Noiz arte: 1888 1889 1890 1891 1893 1895 1896 1897 1898 1899 1900 1901 1902 1903 1904 1905 1906 1908 1909 1910 1911 1912 1914 1916 1917 1918 1919 1920 1921 1922 1923 1924 1925 1926 1927 1928 1929 1930 1931 1932 1933 1934 1935 1936 1938 1941 1942 1945 1947 1949 1951 1952 1957 1958 1959 1961 1966 1967 1968 1969 1970 1971 1974 1980 1982 1984 1985 1986 1987 1989 1990 1995 2000 2002 2004 2006 2008 2009\nSarrera eta zenbait ohar\nEgitasmo honetan, Resurreccion Maria Azkueren idazlan argitaratu guztiak katalogatu eta digitalizatu dira. Digitalizazio prozesua amaiturik, honako emaitzak aurkezten dira:\nResurreccion Maria Azkueren idazlanak\nAzkuek, bizi zen artean, 64 urtetan zehar argitaratu zuen: lehen argitalpena 1888koa da, eta azkena 1951koa. Guztira, argitaratutako 922 idazlan katalogatu eta digitalizatu dira.\nKatalogazioari dagozkion ohar orokor batzuk eransten dira jarraian:\nIdazlanaren egile bakarra Azkue bera denean, ez da espresuki egilearen izenik jarri. Aldiz, idazlanaren egilea Azkue bakarrik ez denean, egile guztien izena jarri da erreferentziaren hasieran.\nIdazlan batzuetan ezin izan da izenburua identifikatu edo zehaztu. Hutsune hori saihestearren, idazlan horiei izenburu bat jarri zaie; hain zuzen ere, izenburu hori berezkoa ez dela adierazteko, kortxete artean ([ ]) jarri da.\nBeste idazlan batzuetan ere, informazioren bat erabat zehaztu edo berretsi ezin izan denean (argitaletxea, argitalpen data, orrialde zenbakiak...), kortxete artean ([ ]) jarri da.\nIdazlan horietako batzuk musika partituraz osatuta daude batik bat. Kasu horiek ‘[Musika inprimatua]’ adierazpena daramate izenburuaren ondoren.\nAzkueren 922 idazlanak hamar multzotan sailkatu dira:\nLiburu enblematikoak: 32.\nGainerako liburuak: 54.\nLiburu zatiak: 27.\nEditorea / Zuzendaria / Biltzailea: 5.\nEgokitzapenak / Azkueren lanen itzulpenak: 12.\nGutuneria argitaratua: 9.\nLau liburu enblematikoak. Edizio kanonikoak eta faksimileak\nAzkueren liburuen artean, lau dira nagusi eta enblematikoak, beren neurri, bikaintasun eta eraginagatik: Diccionario vasco-español-francés, Cancionero popular vasco, Morfología vasca eta Euskalerriaren yakintza. Horrenbestez, bereizita aurkezten dira.\nLau liburu horiek hainbat argitalpen izan dituztenez, edizio kanonikoari eman zaio lehentasuna: Azkue bizi zen artean ateratako azken edizioa hartu da edizio kanonikotzat. Hauek dira:\nDiccionario vasco-español-francés: 1905-1906 (Egilea; Paul Geuthner. Bilbo; Paris).\nCancionero popular vasco: 1922-1925 (Boileau & Bernasconi. Bartzelona).\nMorfología vasca: 1925 (Editorial Vasca. Bilbo).\nEuskalerriaren yakintza: 1935-1947 (Espasa Calpe. Madril).\nMorfología vasca-ren kasua berezia da: lehen edizioa 1923-1925ean Euskera aldizkarian argitaratu zen atalka, eta ondoren 1925ean liburu formatuan kaleratu zen. 1925eko bigarren bertsio hori hartu da kanonikotzat.\nBestalde, lau liburu hauek hainbat berredizio izan dituzte 60ko eta 80ko hamarkadetan. Berredizio horiek guztiak, dena den, faksimileak dira. Gehienek edizio kanonikoan agertzen ez diren atal berriak dituzte: sarrerak, hitzaurreak edo bestelako lanak. Testu erantsi horiek ere, Azkuek berak idatzitakoak izan ez arren (bat izan ezik), bere obraren edizioen testuinguruan argitaratu direnez, katalogatu eta digitalizatu egin dira. Horregatik, hain zuzen, liburu enblematikoak lau izan arren, multzo horren barruan katalogatu eta digitalizatutako idazlanak 32 dira guztira, aurreko sailkapenean ikus daitekeen bezala: edizio kanonikoen atalean 15 (kontuan hartuta Cancionero popular vasco 12 liburukitan argitaratu zela), eta faksimiletako idazlan berrien artean beste 17.\nGainerako liburuak. Liburuxkak\nAzkueren beste liburu guztiak bi multzotan sailkatu dira, orrialde kopuruaren arabera:\n‘Gainerako liburuak’ (54): 20 orrialdetik gorako argitalpenak.\n‘Liburuxkak’ (23): 20 orrialdetik beherako argitalpenak.\nAzkueren 27 liburu zati katalogatu dira.\nAzkuek idatzitako 742 artikuluak honako aldizkarietan agertu ziren:\nBoletín eclesiástico del Obispado de Vitoria: 1.\nEl Nervión: 1.\nEuskalerriaren Alde: 1.\nEuzkadi. Illabete biñako euzko-ingurtia: 2.\nGure Herria: 2.\nLa Abeja: 7.\nLa Gaceta del Norte: 4.\nLa Tarde: 2.\nPrehled. Ilustrovany ctrnáctideník Svatováclavské Ligy: 1.\nRIEV. Revista Internacional de los Estudios Vascos: 5.\nAipamen berezia merezi dute Euskalzale (1897-1899) eta Ibaizabal (1902-1903) aldizkariek. Izan ere, bi aldizkari horien zuzendaria izan zen Azkue (Ibaizabal Kirikiñorekin batera zuzendu zuen), eta hainbat eta hainbat artikulu idatzi zituen horietan. Ez da beti erraza, dena den, Azkueren egiletza identifikatzea. Dagoeneko zalantzarik sortzen ez duten sinadurak hartu dira aintzat. Euskalzale-ren kasuan, bere izenaz gain –‘Azkue (R. M.)’, ‘A.’– hainbat goitizinez –‘Eketa’, ‘Basozale bat’, ‘Euskalzale’, ‘Tertzadun bat’, ‘Txirrist’, ‘Vascofillo’– sinatutako 613 artikulu katalogatu dira. Ibaizabal-en kasuan, ‘Eketa’ eta ‘Tertzadun bat’ goitizenez sinatutako 31 artikulu katalogatu dira.\nMultzo honetan Azkuek egindako hamar itzulpen lanak katalogatu dira, baina liburu edo liburuxka formatukoak soilik. Hainbat artikuluk ere badute itzulpen izaera, batzuetan besteetan baino esplizituagoa, baina artikulu gisa multzokatu dira dagokien aldizkarian.\nEditorea / Zuzendaria / Biltzailea\nMultzo honetan Azkuek biltzaile eta editore gisa argitaratutako liburu bana sartu dira. Bi horiei Erizkizundi irukoitza-ri lotutako liburu gisako hiru argitalpenak erantsi zaizkie, Azkuek berak Euskaltzaindiaren baitan diseinatu eta zuzendutako egitasmoa izan baitzen.\nAzkueren idazlanen zortzi berredizio katalogatu dira.\nEgokitzapenak / Azkueren lanen itzulpenak\nAzkue etnografoak hemen eta han bildu eta argitaratutako herri ipuinek hainbat literatur egokitzapen izan dituzte ondoko urteetan, haurrentzako zein helduentzako ediziotan, izan liburu, liburuxka, liburu zati edo artikulu gisa. Hamaika egokitzapen katalogatu dira.\nBada kasu berezi bat: orobat multzo honetan sartu dugu Azkueren hamar ipuin japonierara itzulita biltzen dituen artikulua.\nAzkueren gutunak biltzen dituzten bederatzi argitalpenak sartu dira multzo honetan. Bitarteko egileren batek argitaratutakoak dira, ia denak aldizkarietako artikuluetan.\nIdazlan guztiak PDF formatuan digitalizatuta daude, irudipeko testua zuzenduta dutela. Irudipeko testuari zuzenketa selektiboa aplikatu zaio, exhaustiboki jokatu gabe, kualitatiboki esanguratsuak diren elementu guztiak zuzenduz.\nTratamendu orokor horrek baditu hainbat zehaztapen. Izan ere, hainbat idazlanen kasuan, PDFaren irudipeko testua ez da zuzendu eta irudi moduko PDF huts modura digitalizatu dira:\nLau liburu enblematikoak. Multzo honetan, aipatu dugunez, edizio kanonikoek dute lehentasuna. Edizio horiei guztiei aplikatu zaie irudipeko zuzenketa. Edizio faksimiletako atal berriak, aldiz, Azkuek berak idatzitakoak ez direnez (bat izan ezik), irudi soil gisa digitalizatu dira.\n‘Editorea / Zuzendaria / Biltzailea’. Azkueren egiletza berezia da, testuak ez baitira berak sortutakoak, bildu, editatu edo zuzendutakoak baizik.\n‘Berredizioak’. Ez dute jatorrizko edizioarekiko aldaketa esanguratsurik.\n‘Egokitzapenak / Azkueren lanen itzulpenak’. Ez dute jatorrizko edizioarekiko aldaketa esanguratsurik.\n‘[Musika inprimatua]’ adierazpena daramaten idazlanak, aipatu dugunez, batik bat partituraz osatutako dokumentuak dira.\nZeinu diakritikoen transkripzioa\nAzkueren idazlanetan zeinu diakritiko ugari agertzen dira. Irudipeko testua zuzentzerakoan, honako transkripzioak egin dira:\nĺ → il\nŕ → rr\nś → x\nť → tt\nAzkueren idazlanen fitxategitik abiatuta, bi aurkibide sortu dira: aurkibide orokorra eta gaikako aurkibidea.\nAzken buruan, bi aurkibide horiek dokumentu-analisi prozesu baten emaitzatzat jo genitzake, Bibliotekonomiaren eta Dokumentazioaren ezagutza esparruetan sistema dokumentalen edo dokumentu-bildumen deskribapen, errepresentazio eta azterketari erreferentzia egiten dion prozesu analitiko gisa ulertuta. Dokumentu-analisiak dokumentuen berezitasunak objektiboki deskribatzea, antolatzea eta errepresentatzea ahalbidetzen du, eta jatorrizko dokumentuen formari eta edukiari eragiten dieten eragiketa multzo batek osatzen du. Horrenbestez, dokumentu-analisia bi prozesu motatan banatzen da: batetik, dokumentuaren alderdi formalei buruz diharduten prozesuek dokumentuak identifikatzeko balio digute (analisi formala); bestetik, dokumentuaren edukia lantzen duten prozesuak daude (eduki-analisia). Xede horiek lortzera bideratuta daude, hain zuzen ere, aurkibide orokorra eta gaikako aurkibidea, hurrenez hurren.\nAurkibide orokorra osatu, multzokatu eta ordenatzerakoan, multzo bakoitzeko idazlanak ordenatzeko lehen irizpidea kronologikoa da. Data bera duten lanen kasuan:\n‘Liburu zatiak’: idazlanak alfabetikoki ordenatu dira izenburuaren arabera; eta liburu bereko zatiak, orrialde zenbakien arabera.\n‘Artikuluak’: lehenik, aldizkariak alfabetikoki ordenatu dira; ondoren, aldizkari bakoitzeko artikuluak aldizkariaren zenbakiaren arabera ordenatu dira; zenbaki bereko artikuluak, orrialde zenbakien arabera.\nGainerako multzoak: idazlanak alfabetikoki ordenatu dira izenburuaren arabera.\nGaikako aurkibidean, Azkueren idazlanak gai sailkapen edo thesaurus baten arabera ordenaturik datoz; eta, gai bakoitzaren barruan, aurkibide orokorrean idazlanak ordenatzeko erabili diren irizpide berberen arabera.\nAzkueren 922 idazlanak honela banatuta geratu dira gai sailkapenaren arabera:\n1.1.1. Gramatika, morfologia eta sintaxia\n1.1.2. Lexikologia eta lexikografia. Hiztegigintza\n1.1.3. Dialektologia. Euskalkiak\n1.1.4. Hizkuntzalaritza historikoa eta konparatua\n1.1.5. Fonetika. Ortografia\n1.2. Euskara gizartean\n1.2.1. Euskararen diskriminazioa eta berreskurapena\n1.2.2. Euskara ikasteko metodoak eta irakurgaiak\n1.2.3. Euskara eredugarria. Erdalkeriak eta garbizaletasuna\n1.2.4. Euskalkiak eta euskararen batasuna. Euskaltzaindia\n1.2.5. Euskara eta Euskal Herria. Iragana, oraina, geroa\n2.5. Literatur azterketa\n2.6. Liburuak. Aipamenak, kritikak eta hitzaurre laburrak\n3.1. Opera. Zarzuela. Musika kultua\n3.2. Musika erlijiosoa\n3.3. Musika azterketak. Musikologia\n4.2. Herri musika\n4.3. Herri literatura\n4.4. Esakuneak. Atsotitzak\n4.5. Istorioak. Izkirimiriak\n5. Erlijio kristaua\n5.2. Liturgia. Eliz irakurgaiak\n5.3. Kristau bizitza eta morala. Kristau ikasbidea\n5.4. Eliz gizon eta emakumeak\n6.1. Gogoeta laburrak honetaz eta hartaz\n6.2. Kultura, gizartea eta beste. Albiste eta kronika laburrak\n6.2.1. Euskal Herria\n6.3. Euskalzale eta Ibaizabal aldizkariak\n6.3.1. Vascofillo eta Euskalzale\n6.3.2. Euskalzale-ren mezuak irakurleari\n6.3.3. Ibaizabal-en mezuak irakurleari


15 « abendua « 2018 « Prentsa oharrak\nSanta Barbarako aparkalekua irekita dago\nKategoriak: Prentsa oharrak — Komunikazio Zerbitzua / Servicio de Comunicación — 15 abendua 2018 11:46\nSanta Barbara plazako lurpeko aparkalekuaren lehen solairua irekita dago. Gaurtik aurrera erdialdera hurbiltzen direnek 260 leku inguru izango dituzte erabilgarri azpiegitura berrituan. Bizikletentzako espazio berria ere egongo da hurrengo astetik aurrera. Gorka Urtaran alkateak parking berria ezagutu du gaurkoan. Egindako bisitan, Udal ordezkari teknikoekin eta erdiguneko dendariekin (Gasteiz On, Aenkomer, Azoka plaza, El Corte Inglés, Eroski…) izan da alkatea. “Konpromisoa genuen merkatariekin eta bete egin dugu. Aurreikuspena hemendik bi egunera irekitzea zen eta”, esan du alkateak.\nAparkalekura sartzeko eta bertatik irteteko trafikoan aldaketak egin dira, batzuetan gertatu ohi ziren pilaketak eragozteko. Zehazki, Bake kaletik sartzen dira orain ibilgailuak aparkalekura, eta plazaren beste muturreko arrapalatik ateratzen dira Pio XII.aren kalera, Posta kalean barrena.\nEguberrietako kanpainaren barruan, bestalde, erdialdeko saltokien bidez Santa Barbara, Iradier Arena eta Artiumeko aparkalekuak erabiltzeko txartelak erosi ahalko dira prezio berezietan. Udalak, bere aldetik, komunikazio-kanpaina bat egiteko asmoa du datozen egunetan, herritarrak erdialdean erostera animatzeko.\nEguberrietako kanpainan laguntzeko -1 solairua ireki arren, aparkalekuko lanek aurrera jarraituko dute. Hilaren 21ean bigarren sotoa irekitzea aurreikusi da, eta Eguberrietako kanpaina osoan egongo da erabilgarri. Urtarrilaren erdialdera berriro itxiko da bigarren sotoa, behin betiko akaberak egiteko.\nSarbide hobeak ditu orain Santa Barbarako aparkalekuak. Baita argiteria berria, aireztatze berria eta sartzeko sistema hobea. Pintatu egin da aparkalekua ere. Gaur goizean asko dira azpiegitura berri honetara gerturatu diren erabiltzaileak, erdialdean erosketak egiteko.\nHainbat kontzertu eta entzunaldi eskainiko ditu abenduaren 17tik 21era bitarteko astean, hiriko hainbat lekutan\nHemen dira Eguberriak, eta, ospatzeko, hainbat emanaldi eskainiko ditu Udal Musika Eskolak datorren aste osoan.\nLehenik, astelehenean, hilak 17, eta asteartean, hilak 18, 19:15ean, Eskolako auditoriumean —Hedegile kalea, 108 behera—, Eguberrietako entzunaldiak izango dira, eskolako ikasleek eskainiak, lehen hiruhilekoan ikasi dutenaren erakusgarri.\nEra berean, musika-eskola batek egin beharreko lan sozialaren haritik, Aurora egoitzara joango dira hilaren 20an eskolako txikienak, adinekoei musika gerturatzera.\n“Hau da modurik onena Udal Dantza Eskolatik herritar guztiei Eguberri zoriontsuak eta urte berri ona opa egiteko”, adierazi dute udal erakundetik.


Auzia Euskaraz (epaiBi): Aldaketak enkante judizial elektronikoetan\nAldaketak enkante judizial elektronikoetan\n2016-05-12 Auzia Euskaraz!\nAurrerantzean, enkanteak 18:00etan hasiko eta amaituko dira, eta ez 24:00etan; eta ziurtatuko da ez direla bukatuko larunbat eta igandetan.\nJoan den asteburuan egin zen Prokuradoreen XIV. Kongresu Nazionala Bilbon; honakoa izan zen lema: “Prokuradoretza – Justizia eta Teknologia”. Askotariko hitzaldi eta tailerrak izan zituzten, eta honako hauek landu zituzten, besteak beste: lege erreformak eta tresna teknologikoak, Prozedura Zibilaren Legea eta Borondatezko Jurisdikzioa, eta Bitartekaritza. Lau urtean behin antolatzen dute kongresua; aurrekoa Cordoban egin zuten 2012an.\nKongresuan izan zen Rafael Catalá, jarduneko Justizia ministroa, eta hark eman zituen enkante judizial elektronikoetan izango diren berritasunen berri. Aurrerantzean, enkanteak 18:00etan hasiko dira, eta ez 24:00etan. Era berean, amaitu ere 18:00etan amaituko dira, betiere azken norgehiagoka ez bada egin enkantea itxi aurreko 60 minutuetan; izan ere, norgehiagokarik onenak ordubete egon behar baitu gainditua izan gabe. Eta, azkenik, enkanteetarako iragarkiak argitaratzeko garaian, aintzat hartuko da horien epea noiz amaitzen den, eta ziurtatuko da ez direla bukatuko larunbat eta igandetan.\nCatalá prokuradoreen lanari eragiten dioten hainbat aldaketari buruz jardun zen, tartean urtarrilaren 1etik sistema telematikoak erabiltzeko derrigortasunari buruz. Izan ere, data horretatik aurrera, Justizia Administrazioaren sistema telematikoak erabili behar dituzte profesionalek eta organo judizialek, idatziak zein dokumentazioa aurkezteko eta komunikazio egintza prozesalak gauzatzeko. Jarduneko ministroak aintzatetsi zuen prokuradoreen kolektiboak eskainitako babesa Justizia zabal, digital eta berritzailea lortzeko norabidean.\nGaia: Arlo juridikoko albisteak, Herritarrak, Prokuradoreak


Baratze-marrubiak banilla-izozkiarekin - Mercadona\nSalteatu baratze-marrubiak gurinarekin, Modenako ozpin baltsamikoarekin eta panelarekin, eta zerbitzatu banilla-izozkiarekin eta granolarekin. Goxo-goxoa!\nBaratze-marrubi salteatuak banilla-izozkiarekin prestatzeko, jarraitu bideoko urratsei\n500 g baratze-marrubi.\n3 koilarakada Modenako ozpin baltsamiko.\n30 g panela.\nBanillazko izozki-bola bat pertsonako.\n2 koilarakada granola.\n25 g gurin, gatzik gabea.\nErrezeta erraz hau prestatzen ikasi nahi baduzu, jarraitu azalpen hauei urratsez urrats.\n1. Zatitu baratze-marrubiak.\n2. Jarri gurina zartaginean.\n3. Bota marrubi zatituak zartaginean.\n4. Erantsi Modenako ozpin baltsamikoa.\n5. Gehitu panela.\n6. Eragin, baratze-marrubiak karamelizatzen diren bitartean.\n7. Jarri platerean, granola-hondo baten gainean.\n8. Apaindu banillazko izozki-bola batekin eta baratze-marrubi salteatuekin.\nGure denda guztietan, Mercadonako baratze-marrubiak Huelvakoak dira.\nGainera, Mercadonak bat egiten du Nekazaritza, Arrantza eta Elikadura Ministerioaren "Hemengo eta oraingo fruta eta barazkiak" kanpainarekin, zeinak gomendatzen baitu fruta eta barazkiak maiz kontsumitzea.\nLehen plater goxo bat nahi duzu? Kalabazin-kiribilak pistatxo-pestoarekin prestatzen erakutsiko dizugu; proposamen original bat, zure menua osatzeko.


Erosketak egitean aurrezteko aholkuak | Consumer\nErosketak egitean aurrezteko aholkuak\nErosketa aurretik, erosketa egin bitartean eta ondoren jarraibide erraz eta ezagun batzuk jarraitzeak familiako aurrekontua deskoadratu gabe betetzea ahalbidetzen du\narabera: Ostirala, 2013ko maiatzaren 31\nIrudia: Yuya Tamai\nFamiliek 4.241 euro ematen dituzte urtero janarietara eta edarietara, Estatistikako Institutu Nazionalak (INE) argitaratutako Familia Aurrekontuen Inkestaren arabera. Jatetxeko gastuak familia-aurrekontuaren% 14,4 dira, eta bigarren partida handiena dira, etxebizitzaren ondoren. Presak, denbora falta edo erosotasunaren ondorioz, batzuetan erosketa oso garestia izaten da. Eskaintzak, bezero-txartelak eta deskontu-kupoiak gorabehera, ehunka artikulu eta produktutan beherapenak badaude ere, behar baino gehiago gastatuko da. Hori dela eta, hurrengo artikuluan zenbait jarraibide eta aholku adierazten dira, familiaren aurrekontua gehiegi alboratu gabe hilabetearen amaierara iristeko. Hori bai, kontuan izan behar da emaitzak ikusi eta aurrezte iraunkorra lortzeko, saiatu egin behar dela eta ohitura horiek errutina bihurtu.\nEtxetik irten aurretik\nErosketaren zerrenda egin\nErosketak egitera joan aurretik, jakia, hozkailua eta, batez ere, izozkailua ordenatzea komeni da, behar dena errepasatzeko. Horri esker, produktuak non eta non jarriko diren jakin ahal izango da, ezer hondatu gabe.\nZerrenda, ahalik eta zehatzena, etxean bizi direnen benetako beharretan pentsatuz egin behar da, apetatsuak sartu gabe. Oso garrantzitsua da hutsune bat bilatzea eta denbora bat ematea. Erosketa egiteko oinarrizko urratsetako bat da, diru asko gastatzea edo, gutxienez, beharrezkoa ez izatea.\nMuga bat jartzea\nErosketa bat planifikatzean, zer aurrekontu duen jakin behar da. Txartelarekin ordaintzen den arren, gastatzen den guztia lehenago edo geroago ordaindu behar da. Behar baino gehiago ez gastatzeko, muga bat jarri behar da eurotan erosketa bakoitzerako.\n“Erosteagatik erosteaz” gain, kaxara iristean, hasieran estimatutakoa gainditzen dela ikusten badugu, beti atera daitezke orgatik gailetak edo freskagarri-edariak, beste elikagai batzuk bezain beharrezkoak ez direnak. Gehiago izango dira horiek erosteko.\nOtorduak, askariak eta afariak astean behin pentsatuak izatea\nFamilia batzuek egunero jaten dute elkarrekin; beste etxe batzuetan, haurrek eskolan jaten dute eta gurasoak kanpoan; edo pertsona bat bakarrik bizi da, etab. Etxe bakoitzaren arabera, asteko menu bat egin behar da, egunean zehar beharrezkoak izango diren otorduak barne.\nEstrategia horrekin dezente aurreztu daiteke, menu bakoitzaren osagaien arabera egiten baita erosketa. Eta, gainera, ez dago zaborrik zaborrontzian amaitzen den elikagairik, iraungita dagoelako edo hondatu egin delako.\nOldarkorrak ez izatea\nSupermerkatura hurbiltzean, haurrekin joatea saihestu behar da. Akats handia da, inpultsiboak baitira eta garestiak eta beti osasungarriak izaten diren artikulu asko erosi nahi baitituzte. Askotan, ondo portatzea lortzen bada, bere asmoetako bati ematen zaio, eta saskiaren kostua behar ez den moduan igotzen duten produktuak erosten dira.\nBaina helduak ere apetatsuak dira. Merkatura iritsi berriak diren geltokiko produktuekin (marrubiak, gereziak…) pazientzia izatea komeni da. Aste bat edo bi itxaroten badira, merkeagoak izango dira, eta heltze-puntu hoberenera iritsiko dira.\nAholku bat gehiago goserik gabe, erosketa bat egitera. Bestela, orgak edo saskiak otordu hiperkalorikoa eta ez beharrezkoa izango dute.\nPrezioari erreparatzea, kalitatea sakrifikatu gabe\nPrezio oparoetan, prezioak batzuetan ez dira begiratzen, baina hilabete bukaerara iristea kostatzen denean, ia erosketa guztien gakoa bihurtzen da. Baina ez da inoiz kalitatea sakrifikatu behar.\nBadira marka zuri edo ekonomiko oso onak, aurrezpen handia ekar dezaketenak. Marka horietako bi edo hiru proba daitezke astero. Eta iragazkia pasatzen badute eta familia atsegin badute, ohiko saskira sartzen dira, eta horrek gastua murrizten du.\nGainera, prezioari dagokionez, garrantzitsuenari erreparatzea komeni da, etiketan beti agertzen dena: unitateko, kiloko, litroko, etab. ).\n“Hiru bider bi”, “bigarren unitatea erdi-prezioan”, “familia-packak”, etab. Etxe bakoitzean behar bereziak daude, eta ia segurua da merkatuan eskaintza bat egongo dela horietako bakoitzarentzat. Batzuetan, erosketaren azken zenbatekoa asko merkatzen dutenez, arretaz aztertu eta aprobetxatu egin behar dira.\nEstablezimendu berera maiz joaten bada, saltzailea konfiantzazko norbait izango da, eta produktuei buruzko aholkularitza onena eta merezi gehien merezi duten eskaintzak hobekien ezagutzen dituena izango da.\nBera da aditua, eta bere aholkuak oso baliagarriak dira “freskoekin”, haragia, arraina eta frutak eta barazkiak erostean.\nAprobetxatu txartelak, bonuak, kupoiak\nErosketa bat egiten denean, ez da arraroa txarteletarako txartelak edo puntuak metatzea. Erabiltzen badira, gutxiago gastatzea lor daiteke.\nLeialtasun-txartela egitea establezimenduetandoakoa da eta ez du ezer konpromisorik hartzen. Baina, aldiz, onurak ematen ditu. Erosketa bakoitzean kutxatik pasatzean, puntuak pilatzen dira, deskontuak egiten dira edo doako zerbitzuak ematen dira, hala nola etxera eskaria kosturik gabe eramateko. Komeni da, beraz, beti eskuz edukitzea.\nEtxeko poltsak eramatea\nEstablezimendu guztiek saltzen dituzten poltsa berrerabilgarriekin joatea eta bisita bakoitzean super zentimoak aurreztea aurreztea ere aurreztea da, txikia bada ere. Eta, gainera, politika horrekin, ingurumena hondakin toxikorik gabe mantentzen laguntzen da.\nErosketa guztien tiketa berrikustea\nKutxan, establezimendutik irten aurretik, tiketa berrikustea komeni da. Frogatuta dago horietan agertzen diren akatsek hilean 10 euro balio dutela.\nErosketa egin ondoren\nEtxean erosteko tiketa aztertzea\nEtorkizuneko erosketak egiteko, eta gastua kontrolatu ahal izateko, komeni da aztertzea zer artikulu erosi diren gehien. Hortik aurrera, hainbat plan sor daitezke, datozen aldietan gastuak murrizteko.\nZurean produktu garestienak agertuko dira. Prezioa gehiegizkoa denean, erosketa hauek merkeagoak izan daitezke.\naurrezki erosketa lista de la compra-eu presupuesto-eu


Ongintza\tOsasun eta Gizarte Ongintzarako Patronatua herri osoari zuzendua dagoen udal zerbitzua da, eta bereziki, beharrak nahiz beren bizitza proiektuaren garapen autonomorako zailtasunak dituzten pertsona, familia eta taldeei zuzendutakoa.\nKontaktua Tel.: 943 55 78 54\nHezkuntza eta enplegua\tSail honetatik kudeatzen dira udalak herriko hezkuntza eskaintza hobetzera bideratutako ekintzak. Honek ohiko hezkuntza barnebiltzen du, baina horretaz gain, prestakuntza eta enplegu bulegoa.\nKontaktua Hezkuntza: 943 33 70 41 Enplegua:943 33 50 21 943 33 68 02\nOgasuna\tSail hau herritarrek eta herriko enpresa zein taldeek ordaindu beharreko tasak, zergak etab. biltzeaz arduratzen da. Horien kudeaketa eta jarraipena egiten du.\nKontaktua Tel.: 943 33 70 46\nHirigintza\tHirigintza-sailaren lan-lerroak honakoak dira: Hirigintza planeamendua, kudeaketa eta diziplina. Obra lizentziak. Jarduera lizentziak eta irekitzeko lizentziak. Zirkulazioaren antolakuntza. Ingurumenaren babesa. Garapen eramangarria. Etxebizitza publikoaren eta babestuaren sustapena. Herri-lanak: eraikuntza lan berriak eta lehendik daudenak handitzea.\nKontaktua Tel.: 943 33 70 38\nIngurumena\tHernani ingurumen aldetik udalerri iraunkorra izateaz arduratzen da udaleko sail hau. Horretarako behar adina programa eta ekintza planifikatu, kudeatu eta garatzeaz arduratzen dira alor honetako langileak.\nKontaktua Tel.: 943 33 70 39\nAtez ate\tAtez ateko hondakinen gaikako bilketa sistema sail honetatik kudeatzen da. Hemen planifikatzen dira, besteak beste, ezar daitezkeen hobekuntzak. Udaletxeko 2. solairuan dago bilketa zerbitzuaren informazio-bulegoa.\nKontaktua Tel.: 900 840 090\nEuskara\tEuskara zerbitzuaren helburua da euskararen ezagutza eta erabilera bultzatzea, Udalean eta herrian. Horretarako, informazioa, zerbitzuak, dirulaguntzak eta beste hainbat egitasmo eskaintzen ditu herritarrentzako.\nKontaktua Tel.: 943 33 70 29 Kirola\tKirol sailaren xede nagusia hernaniar orori kirola praktikan jartzeko aukera ematea da. Horretarako, kirola garatu nahi du, kirol hitzaren esanahi zabalenarekin.\nKontaktuaTel.: 943 55 21 85\nKultura\tUdaleko Kultura sailaren egiteko nagusiena herriko kultura garatzeko oinarriak finkatu eta kultura eskaintza sortzea da. Sail honen ardurapean daude, besteak beste, musika eskola, kultur etxea, KZgunea eta gaztetxokoa. Udaleko kultura sailaren egoitza nagusia Biteri Kultur Etxean dago.\nKontaktuaTel.: 943 55 29 62\nArtxiboa\tUdaleko artxiboan daude udaleko dokumentazio eta argazki fondoak. Herritarrak horiek kontsultatzeko aukera dauka udaletxera etorrita. Dokumentazio zaharrena XIV-XV mendekoa den arren, zatirik handiena XIX eta XX mendeetakoa da.\nKontaktua Tel.: 943 33 70 30\nTurismoa\tUdalerria turistikoki sustatzeko zerbitzua. Bestak beste, bertakoei etabisitariei informazio turistikoa eskeiniko dien zerbitzua.\nKontaktuaTfn.: 943 33 70 28\nLankidetza\tNazioarteko lankidetzan oinarritzen du sail honek bere egitekoa. Pobrezia edota gatazka egoeretan bizi den nazioarteko herrialde desberdinetako pertsonen bizi-kalitatea hobetzea du helburu. Horretarako bi lan ildo nagusi jarraitzen dira. Batetik, baliabide urritasuna bizi duten beste herrialdeetako komunitateetan gauzatzeko lankidetza programak babesten dira. Bestetik, Hernaniko herritarrak, errealitate desberdinetara inguratu asmoz, sentsibilizazio edo kontzientziazio ekintzak antolatzen dira; hala nola, hitzaldiak, antzerkiak, erakusketa edo bideo proiekzioak.\nKontaktua Tel.: 943 33 70 17\nImmigrazioa\tHernanin bizi den orok, edonon jaioa dela ere, eskubide berberak izan ditzaten lan egiten du. Besteak beste, elkarrekiko errespetua eta kultura arteko ulermenena helburu duten ekimenak bultzatuz.\nKontaktuaTel.: 943 33 70 17\nBerdintasuna\tBerdintasun Arloaren helburua emakume eta gizonen arteko parekidetasuna lortzea da, norabide horretan urratsak ematea. Asmo horrekin hainbat egitasmo eta jarduera jarri dira martxan azken urtetan.\nKontaktuaTfn.: 943 33 70 17\nBeste batzuk\tHemen udalak eskaintzen dituen edo herritarrentzat interesgarriak izan daitezkeen gainerako zerbitzuei buruzko informazioa aurkituko duzu.\tDokumentuak bilatu\tKexak eta iradokizunak\nHerritarra udaletxeko langile eta ordezkariekin harremanetan jartzeko bide erosoa. Kexak eta iradokizunak 2013.12.11 kiroldegiko txaltel berriak


Txakurra garbitzeko zereginek ohiko bihurtu behar dute etxean: bainatu, ilea eta hortzak eskuilatu, eta belarriak eta begiak garbitu\nTxakurra ongi garbituta edukitzeak bermatu egiten du haren osasuna eta harekin bizi diren kideena ere bai. Familiako kidetzat hartzen da txakurra, eta hura garbitzeko zereginak ere familiaren ohiko ekintzetan txertatu behar dira. Bainatu, eskuila pasatu, hortzak eta belarriak garbitu… Funtsezkoak dira horiek guztiak txakurraren higienean, eta ongi egiteko, aski da aholku erraz-erraz batzuei jaramon egitea.\nTxakurra eskuilatzea: eguneroko lehen higiene-ohitura\nTxakurrari eskuila pasatzea da gure maskotaren higienea zaintzeko lehen urratsa, nahitaezkoa. Txakurrari zikindu egiten zaio ilea parkean paseatzen denean edo jolasean dabilenean, eta airean dauden gai kutsatzaileek ere zikindu egiten diote. Horregatik da garrantzitsua ilea egunero eskuilatzea, gorputzetik zikina kentzeaz gain, ilea sendotu egiten diolako eta larruazala eta ilearen oinarria osasuntsu egon daitezen laguntzen duelako, orraziaren hortzek ematen dioten masaje onuragarriari esker.\nIlea orrazteko maiztasuna aldatu egin daiteke ilearen beraren arabera (kizkurra den, leuna, luzea edo motza). Ilea korapilatua eta mordoilotua duen txakurrari, adibidez, egunean behin baino gehiagotan pasatu beharko zaio eskuila.\nZenbat eta lehenago hasi txakurra eskuilatzen, hainbat eta lehenago onartuko du ilearen higienea zaintzea ohiko ohituretako bat dela, txakurra, izan ere, ohiturek gidatzen duten animalia da eta. Ilea maiz-maiz orrazteak, gainera, estutu egin dezake jabearen eta maskotaren arteko harremana. Orrazteko garaian laztanak eta hitz atseginak esateak lagundu egiten du txakurra erosoago senti dadin.\nUrarekin eta xaboiarekin bainatuta osatuko dugu gure txakurraren ileak eta larruazalak behar duen garbitasuna. Hirian bizi den txakur bat hilean behin bainatu behar da ile luzea badu, eta bi edo hiru hilez behin ile motza badu.\nTxakurrak hats gaiztorik eduki ez dezan hortzhaginak ongi garbitu behar zaizkio\nBainuko urak txakurraren ohiko gorputz-tenperaturan egon behar du (39 ºC-koa izaten da, batez beste, pertsonena baino bi gradu gehiagokoa). Kontu pixka bat eduki behar da txakurra garbitzeko erabiltzen den produktua begietara ez joateko, eta belarrietan urik ez sartzeko neurriak hartu behar dira: oso erabilgarria izaten da, adibidez, kotoizko tapoitxo batzuk jartzea belarrietan.\nTxakur bakoitzak bere xanpua\nMerkatuan hainbat produktu agertu dira txakurrak bainatzeko (pertsonentzako direnek ez dute balio, gure larruazalak beste pH bat daukalako eta txakurrari kalte egin diezaioketelako). Xanpuen artean, badira larruazal oso sentiberentzat direnak, erreakzio alergikoak edukitzeko joera dutenentzat modukoak, baita ile mota jakin batentzat eginak daudenak ere: motza, luzea, kizkurra, iluna edo argia. Txakurraren ezaugarrietara ongien egokitzen dena hautatzea da kontua. Albaitariak esango digu inork baino hobeki zer-nolako xanpua komeni zaion txakur bakoitzari.\nHats gaiztorik ez\nHortz-haginak ongi garbitzea da modurik onena txakurrak hats gaiztorik eduki ez dezan. Gainera, eragotzi egiten ditu ahoan ager daitezkeen infekzioak eta bestelako gaitzak (hortzoietako hanpadurak, jateko zailtasunak edo zenbait eritasun larri, giltzurrunei edo gibelari eragin diezaioketenak). Txakurrari astean bitan hortz-haginak eskuilatzeko ohitura hartuz gero, arazo horietako asko saihestea lortuko dugu.\nBegiak, makarrik gabe\nBegiak zaintzea ere oso garrantzitsua da, eta horiek garbitzeko ohitura ere finkatu egin behar da. Txakur askok, adibidez, makarrak izaten dituzte begietan, eta traba egiteaz gain, itsusiak ere badira. Arazo hori konpontzeko, aski da gazur fisiologikotan bustitako gazekin kentzea. Horrela eginez gero, eragotzi egingo dugu begietan infekzioak sor dakizkien (konjuntibitisa, adibidez).\nBelarri osasuntsu eta garbiak\nAstean behin, behintzat, eman behar zaie begiratu bat txakurraren belarriei, batik bat belarri handiak dituztenei: pabiloi handi-handiak izaten dituzte, eta ez dute uzten airea entzunbideetan sar dadin; ondorioz, kosta egiten da zikinkeria berez kanpora atera dadin korronteak bultzatuta.\nBelarri motzak dituzten txakurrekin, berriz, aski da belarriak hilean bitan garbitzea. Behatz erakuslean gaza bat bilduta egin daiteke hori, eta, horrekin batera, entzunbideetako argizaria kentzen duten produktu bereziak ere erabil daitezke.\nTxakur polit eta osasuntsuak\nIlea luze leuna edo ile kizkurra duten txakurrei maiz samar moztu behar zaie ilea, korapiloak egiten zaizkie eta. Gaur egun, badira txakurrentzako apaindegi espezializatuak, zeregin horretarako prestatuak daudenak. Bestalde, garrantzitsua da animaliaren azazkalak zaintzea eta moztea, batez ere azazkalak berez gastatzeko joerarik ez dutenei. Albaitariak lagunduko du zeregin horretan, txakurrari ohiko azterketak egiten dizkionean.


Haurrek parte hartzeko erakundeak martxan jartzea nafarroako tokiko arloan | Fundación EDE Fundazioa\nHaurrek parte hartzeko erakundeak martxan…\nNafarroako Gobernuak, Nafarroako Gobernuko Herritarren Arreta eta Parte-hartze Zerbitzuaren 2017-2019ko Nafarroan Herritarrek Parte-hartzeko Bultzada Planaren 2.6.2 neurriak zehazten duenaren ildotik, eta UNICEF Espainiako Batzordea buru dela Haurren Hiri Adiskidetsuen Programa erreferentzia gisa hartuta, Foru Komunitateko udalerrietan haurren eta nerabeen esku-hartzea bultzatu nahi du.\nHorretarako, laneko prozesu pilotua jarri du martxan. EDE Fundazioa arduratu da horretaz eta Nafarroako 6 udali eman die laguntza eta babesa (Burlata, Castejón, Cintruénigo, Mendavia, Zizur Handia eta Eguesibarra) udalerria Haurren Hiri Adiskidetsu gisa aitortzeko prozesuaren ekintza nagusietako bat diseinatuz eta ezarriz UNICEF bidez: udalerrian haurrak eta nerabeak ordezkatzeko eta parte hartzeko etengabeko erakundea.\nAipatutako prozesuari laguntzeaz gain, EDE Fundazioa esperientzia horiek sistematizatzeaz eta horietatik Nafarroako beste udaletara bideratzen den ezagutza transferitzeko GIDA egiteaz arduratu da.\nEra berean, prozesuaren diseinuak udalen artean sareak eta itunak ehuntzea erraztu du, baita udal horiek haurren eta nerabeen ongizateari egiten dioten ekarpena balioestea ere.\nNola gauzatu dugu?\nHaurren eta nerabeen partaidetzako tokiko erakundeak diseinatu eta martxan jartzeko, LAGUNTZA KOLEKTIBOAN oinarritutako prozesua garatu da, udalen arteko lan eremu bateratua, aholkularitzan eta haurren partaidetzan adituak diren pertsonek lagunduta, betiere, udalerri bakoitzean haurren parte-hartze erakundeak martxan jartzea sustatzeko eta horiekin lotuta partekatutako ikaskuntzak sortzeko.\nProzesuan zehar laneko 4 modalitate osagarri konbinatu dira: taldeko saioak, banakako saioa, eremu birtuala eta presentziala ez den parte-hartzea.\nZergatik “ikaskuntza kolektiboa”?\nPartekatutako ikaskuntza banakakoa baino estimulagarriagoa delako;\nDokumentuak, esperientziak eta animoak trukatzeko eremuak ahalbidetzen dituelako;\nBeste pertsonak eta erakundeak ezagutzen laguntzen duelako, baita ikaskuntza-uneez harago harremanak eta lankidetzak ezartzen ere.\nZer onura lortzen dituzte erakunde parte-hartzaileek?\nBeste eragileekin itunak sendotu ditzakete, baita ekintzen inpaktua biderkatu ere;\nJardueran hobekuntzak orientatzeko erabilgarria izango den informazioa modu ordenatuan biltzeko, biltegiratzeko eta aztertzeko gaitasunak erdiesten dituzte;\nArlo desberdinetan lan bateraturako eta koordinaturako hobeto prestatuta daude;\nHaurrek eta nerabeek jarduerari dagokionez duten pertzepzioaz gehiago jabetzen dira;\nJardueran ezarritako hobekuntzak monitorizatzeko prestatuago daude;\nErakunde parte-hartzaileagoak dira. Horietan, haurrek eta nerabeek protagonismo handigoa izango dute;\nHaurren eta nerabeen ongizateari egindako ekarpena bistaratu eta balioetsi dezakete;\nEsperientzien eta besteen jardunbide egokien bidez, ezagutza zabaltzen dute;\nHaurren eta nerabeen parte-hartzeko ekimenei jarraikortasuna ematen lagunduko duten tresnez hornitzen dira.\nJoan zaitez proiektu honekin zerikusia duten albisteetara:


Emakumeentzako jaka hibridoa, informala eta lifestyle estilokoa. Ehun nagusia elastikoa da, eta zuntz hutsezko betegarria dauka aurrealdean. Thermashell zuntzezko betegarria (60 g) aurrealdean. Ehun elastikoa bizkarraldean eta mahuketan. Patrika bertikal kremaileradunak aurrealdean. Markaren irudia, larru itxurako pieza batean.\nJaka hibrido informala. Ehun nagusia elastikoa da, eta zuntz hutsezko betegarria dauka aurrealdean. - Thermashell zuntzezko betegarria (60 g) aurrealdean. - Ehun elastikoa bizkarraldean eta mahuketan. - Patrika bertikal kremaileradunak aurrealdean. - Markaren irudia, larru itxurako pieza batean.


Zergatik negar egiten du nire haurrak? | Consumer\nZergatik negar egiten du nire haurrak?\nHaurtxoaren negarraren ondoren beti dago ase gabeko premia edo desiraren bat. Ohikoenak gosea, deserosotasuna eta loa dira.\nNegarra komunikatzeko modu arrunta da haurrarengan, baina etorkizuneko gurasoak gehien kezkatzen dituen gauzetako bat ere bada. Egia esan, ez da beti erraza izaten negarraren arrazoia zein den jakitea, ez eta haurtxoa kontsolatzea ere; baina, praktikan, ez da aldez aurretik dirudiena bezain zaila.\nZertarako negar egiten du?\nHaurtxoaren negarraren ondoren beti dago ase gabeko premia edo desiraren bat. Haurrak negar egiten du bere kabuz lortu ezin duena eman diezaioten, eta ezin du hitz egiteko eskatu, edo negar egiten du zerbaitek gogaitu egiten duelako; baina baita negar ere tentsio metatuak deskargatu behar dituenean. Hauek dira negarrari esker lor ditzakeen hiru onurak:\nLaguntza: gosea duenean, bustita edo deseroso dagoenean, edo konpainia behar duenean.\nKexa: oinazeren batengatik, baina baita zarata edo estimulazio handiagatik ere.\nHustuketa: pilatuz joan den tentsioak askatzeko.\nBeraz, normala da (eta ezinbestekoa gure espeziearen biziraupenerako) haurrek negar egitea. Lehenengo bi edo hiru hilabeteetan, normaltzat jotzen da egunean ordubete edo hiru ordu egitea, amaren umetokitik kanpo bizitzara egokitzeko prozesuaren zati gisa, baina horrek ez du esan nahi gurasoak behar bezala zaintzen ari ez direnik.\nLehenengo bi edo hiru hilabeteetan, normala da egunean ordu batetik hirura bitartean negar egitea.\nZergatik negar egiten duen\nHaurrari negar egiteko ohiko arrazoiak hauek dira:\nGosea: Ez du axola azken hartualditik zenbat denbora igaro den, ezta haurrak hartutako erregulartasunak ere: negarrez ari denean, bularra edo biberoia eskaini behar zaio. Batzuetan zerbait xurgatu besterik ez dute egin behar, eta berehala lasaitzen dira hatzarekin edo txupetearekin.\nHotza edo beroa: Normalean, beroa hotzarena baino gehiago da. Garondoan zer tenperatura duen begiratu behar da, eta beroa ematen badu, arropa bat kendu.\nDeserosotasuna: Jarrera txarrak, arropa estuegiak edo arroparen tolesturak traba egin diezaioke.\nPixoihal bustiak edo zikinak: Denak ez dira kexatzen, baina haur batzuek ez dituzte jasaten, eta are gutxiago pixoihalaren inguruko azala narritatuta badute.\nLoa: Ume askok lo hartu baino lehentxeago negar egiten dute.\nBakardadea: Besoetan hartzean lasai geratzen den haurtxoa, konpainia nahi eta behar zuen.\nAsperdura: Batzuetan, lasaitu egiten dira mugimendua dagoen gela batera eramatean edo haiekin jolastuz.\nGehiegizko estimulua: Bisitek, familiaren pozak eta haurraren garapena suspertzeko nahiak gehiegi kitzikatu eta negar eginaraz diezaiokete.\nZarata: Etxeko zaratak (xurgagailua, irratia…) edo kalekoak oso biziak eta gogaikarriak izaten dira batzuetan. Soinu zakarrek (adibidez, klaxona batek edo telefonoak) gehiegi jo eta negarra eragin dezakete.\nTentsioa: Askok arratsaldero egiten dute negar, egunean zehar pilatutako tentsioak eta eragozpenak gainditzeko.\nAste gutxiren buruan, gurasoek semeari negar egiteko moduagatik gertatzen zaiona ezagutzen ikas dezakete, edo, gutxienez, berehala artatu behar duten (gosea, bakardadea edo mina izanez gero) edo pixka bat zain egon behar duten (loa edo tentsioa besterik ez dagoenean).\nAlde horretatik, hiru negar arrunt daude:\nGosea: Modu irregularrean hasten da, eta indarra eta jarraitutasuna handituz doa pixkanaka. Aldi laburrak, tonalitate larrikoak, eta haien intentsitatea igo eta jaitsi egiten da.\nMina: Bat-batean hasten da, eta oso indartsu sartzen da. Garrasi luze eta zorrotza da, eta, ondoren, oso geldialdi luzea egiten du airea hartzen duen bitartean, eta biki laburrak ditu.\nEritasuna: Biki ahul eta luzeak (gaixotasunak min akutua eragiten duenean izan ezik, hala nola otitisa).\nHala ere, deskribapena zaila da, eta irakaslerik onena esperientzia da; beraz, hasieran, negar egiteko arrazoi posible guztiekin probatu behar da, haurrak eskatzen zuena aurkitu arte.\narrazoiak haurtxo identificar-eu kausak llanto-eu


Dokumentu-leiho guztiak azkar itxi, Word-en uneko dokumentua izan ezik\n10 dokumentuak Word-en irekitzen dituzula suposatuz, baina Word dokumentu bakar batekin lan egin nahi baduzu, beste dokumentu guztiak itxi behar dituzu. Beste dokumentu-leiho guztiak itxi nahi badituzu, uneko dokumentua izan ezik, esku bakar bat dokumentu horiek guztiak eskuz ixten ditugu. Baina horrekin batera Itxi beste Windows of Kutools for Word, beste dokumentu-leiho guztiak azkar itxi ditzakezu uneko dokumentua izan ezik klik batean.\nKlikatu Enterprise > Itxi beste Windows. Ikusi pantaila-argazkia:\nItxi dokumentuko leiho guztiak dokumentuan izan ezik\nDokumentu guztietan beste dokumentu guztiak azkar itxi nahi badituzu, uneko dokumentua izan ezik, aplikatu utility hau klik eginez Enterprise > Itxi beste Windows.\nItxi dokumentu guztiak Windows Behin Word-en\nDokumentu anitzekin lan egin leiho bakarreko Word batean\nGehitu dokumentuak dokumentu-taldean Word-en


Irekia Eusko Jaurlaritza - Gobierno Vasco :: Arrakala 2020 programazioak Dantzertiko ateak irekiko dizkio gizarteari aurten ere\nArrakala 2020 programazioak Dantzertiko ateak …\n<img src="https://bideoak2.euskadi.eus/2020/03/05/news_60752/Arrakala_2020.png" style="max-width:100%" alt="Arrakala_2020.png" />\nArrakala_2020.png Iturria: Irekia\nArrakala 2020 egitarauak umorea du aurten ardatz nagusi\nTailer, hitzaldi eta emanaldien bidez gizarteari ireki nahi dizkio eskolako ateak Dantzertik, eta ikasleen eta arte eszenikoetako profesionalen arteko elkargune bihurtu\nDantzertik, Euskadiko Arte Dramatiko eta Dantza Goi Mailako Eskolak dena dauka prest Arrakala 2020 jardunaldiaren egitarauari hasiera emateko. Aurten, oso gai serioa hartu dute ardatz: umorea.\nTailer, hitzaldi eta emanaldien bidez –guztiak ere arte eszenikoekin lotura estua dutenak- eskolako ikasle eta sektoreko profesionalen elkargune bihurtuko da Dantzerti. Martxoren 6an eta 7an, bertaratu nahi duen herritar ororentzat irekiak izango dira jardunaldiok eskolaren egoitzan (Ibarrekolanda Plaza 1, Bilbo).\nUrtero, Dantzertik gai nagusi bat aukeratzen du jardunaldietarako, eta gai horrekin lotuta, arte eszenikoen alorreko profesionalak ekartzen ditu eskolara, haiekin egoteko, jolas egiteko, ikasteko… ondo pasatzeko.\nLaugarren ediziora iritsirik, Arrakala 2020 jardunaldiak umorea hartu du ardatz. “Merezi al du barre egiteak? Merezi al du mundu zikin honetan umoreaz hitz egiteak? Zuri grazia egiten dizun horrek, niri ez dit grazia zipitzik ere egin…” galdetzen diote euren buruari antolatzaileek, egitarauaren aurkezpenean.\nArrakala 2020 jardunaldiaren programazio osoa, eta irakasle gonbidatuen inguruko informazio osagarria hemen ikus daiteke.\n19:00 Hitzaldia: El efecto cómico\n21:00 Emanaldia: FreshCool\n10:00-20:00 / “Bufoiak bazterrak astintzen”\n10:00-20:00 / “¡Ay, Ya!”\n10:00-14:00 / “Horroreaz barre egiteko baimena”\n10:00-14:00 / “Tránsitos de humores”\nArrakala_2020.png 2 MB (png)\nDOSIERRA_Arrakala20_MAIL.pdf 10 MB (application/pdf)\nEmakundek aurrekontuetan genero ikuspegia txertatzeko adituen bilera izan du Berdintasun Europear Institutuan (EIGE)


Carluç - Wikipedia, entziklopedia askea.\nAndré ALARD (2014-2020)\n44° 53′ 02″ N, 1° 21′ 12″ E / 44.8839°N,1.3533°E / 44.8839; 1.3533Koordenatuak: 44° 53′ 02″ N, 1° 21′ 12″ E / 44.8839°N,1.3533°E / 44.8839; 1.3533\nOrliaguet, Saint-Julien-de-Lampon, Calviac-en-Périgord, Peyrillac-et-Millac, Prats-de-Carlux eta Simeyrols\nCarluç (okzitanieraz Carluç, frantsesez eta ofizialki: Carlux) Okzitaniako udalerri bat da. Administratiboki Frantziako Dordoina departamenduan dago, Akitania Berria eskualdean. 2013an 637 biztanle zituen.\n2007an Carlux udalerrian erroldatutako biztanleak 642 ziren. Familiak 292 ziren, horien artean 92 pertsona bakarrekoak ziren (48 bakarrik bizi ziren gizonak eta 44 bakarrik bizi ziren emakumeak), 116 seme-alabarik gabeko familiak ziren, 52 seme-alabak dituzten bikoteak ziren eta 32 seme-alabak dituzten guraso-bakarreko familiak ziren.\n2007an 462 etxebizitza zeuden, 296 familiaren etxebizitza nagusia ziren, 154 bigarren erresidentzia ziren eta 12 hutsik zeuden. 435 etxeak ziren eta 21 apartamentuak ziren. 296 etxebizitza nagusietatik 221 bere jabearen bizilekua ziren, 54 alokairuan okupaturik zeuden eta 21 doan lagata zeuden; 3 etxek gela bat zuten, 20 etxek bi zituzten, 50 etxek hiru zituzten, 72 etxek lau zituzten eta 152 etxek bost zituzten. 236 etxek euren parking plaza propioa zuten azpian. 150 etxetan ibilgailu bat zegoen eta 124 etxetan bat baino gehiago zituzten.\nCarlux udalerriko biztanleria-piramidea 2009an .\n2007an lan egiteko adina zuten pertsonak 393 ziren, horien artean 266 aktiboak ziren eta 127 inaktiboak ziren. 266 pertsona aktiboetatik 236 lanean zeuden (125 gizon eta 111 emakume) eta 30 langabezian zeuden (12 gizon eta 18 emakume). 127 pertsona inaktiboetatik 66 erretiraturik zeuden, 25 ikasten zeuden eta 36 "bestelako inaktibo" gisa sailkaturik zeuden.\n2009an Carlux udalerrian 289 unitate fiskal zeuden, 644,5 pertsonek osaturik. Pertsona bakoitzeko diru-sarrera fiskalaren mediana urteko 16.329 euro zen.\n2007an zeuden 46 komertzioetatik, 1 erauzte enpresa zen, 2 janari enpresak ziren, 1 bestelako produktu industrialen fabrikazioko enpresa zen, 11 eraikuntza enpresak ziren, 6 ibilgailuen saltze eta konpontze enpresak ziren, 1 garraio enpresa zen, 6 ostalaritza eta jatetxe enpresak ziren, 1 finantziazio enpresa zen, 2 higiezinen enpresak ziren, 8 zerbitzu enpresak ziren, 3 administrazio publikoko enpresak ziren eta 4 «beste zerbitzu jarduera batzuk» multzoan sailkatutako enpresak ziren.\n2009an zeuden norbanakoentzako 16 zerbitzu publikoetatik, 1 jendarmeria zen, 1 posta bulegoa, 4 igeltseroak, 1 margolaria, 3 zurginak, 1 iturgina, 1 argiketaria, 1 ile apaindegia, 2 jatetxeak eta 1 higiezinen agentzia.\n2000. urtean Carlux udalerrian 26 nekazaritza-ustiategi zeuden, 429 hektarea erabiltzen.\nSaint-Julien-de-Lampon (2,6 km)\nSimeyrols (2,8 km)\nCalviac-en-Périgord (3,5 km)\nPrats-de-Carlux (3,9 km)\nPeyrillac-et-Millac (4,3 km)\nSainte-Mondane (4,4 km)\nSaint-Vincent-le-Paluel (5,4 km)\nSainte-Nathalène (5,7 km)\nBNF: 15251731p (data)\nOrriaren azken aldaketa: 28 abendua 2019, 18:48.


MUSIKA BULEGO SARIAK 2016 – Musika bulegoa\nMUSIKA BULEGO SARIAK 2016\nDuela zenbait urtetatik, euskal musika-agertokiko hainbat agentek musika-sektorearen lana aitortzearen aukeraren, egokitasunaren eta gaitasunaren inguruan eztabaidatu dute foro sektorial askotan. Musika Bulegoak agente hauen arteko eztabaida eta analisia eragin du sariketa bat sortzearen bideragarritasuna aztertzeko. 2016. urte hasieran, MUSIKA BULEGOA SARIAK antolatzea erabaki zen, lehen aldiz. Hala, hura Bulegoaren proiektu nagusia bihurtu da aurten.\nSariketa zeharkako proiektu anitz eta aglutinatzailea dela esan genezake, Musika Bulegoaren une honetako isla, besteak beste, Euskal Herriko musika-proiektuen kalitatea ezagutarazteko helburua duena.\nMusika Bulegoa Sarien lehen edizio honetan, lau aitorpen egingo zaizkie Euskal Herrian konposatu eta/edo interpretatu diren, 2015eko uztailaren 1etik 2016ko abuztuaren 31ra publikoki aurkeztu diren musika-lan edo -proiektuei. Horrez gain, garai berean egindako eta/edo martxan jarritako prestakuntza-, sentsibilizazio- edo hedapen-proiektu bat aitortuko.\nSaridunen izenak azaroaren 17an iragarriko dira burutuko den prentsaurrekoan, eta sariak Bilboko Kafe Antzokian emango dira, azaroaren 24an, 19:00etan. Bertara joateko, beharrezkoa da aldez aurretiko gonbidapena.


�Lehen helburua leku bat egitea da, iristea ez da-eta mantentzea bezain zaila� - GARA\n�Lehen helburua leku bat egitea da, iristea ez da-eta mantentzea bezain zaila�\nAsegarcerekin debuta egingo duen atzelaria\nNahikoa lasai egingo omen du Bilboko Bizkaia pilotaleku erraldoian gaur arratsaldean profesionaletako debuta Mikel Larunbe atzelari galdakoztarrak. Izan ere, Energia Berriztagarrien Ingeniaritza ikasten ari da Eibarko Unibertsitatean, eta datozen egunetan izango dituen azterketak prestatzen batetik eta entrenatzen bestetik, ez du debutaz pentsatzeko denbora larregi izan.\nAtsedenerako denbora gutxi du Mikel Larunbe gazteak, azterketak, entrenamenduak... denak pilatu zaizkio azken egunetan, baina GARArekin egoteko tartetxo bat atera ahal izan du.\nNola daramatzazu debutaren aurreko egun hauek?\nEgia esan, debutaz pentsatzeko denbora handirik ez dut izan eta hobe horrela. Entrenatzen ibili naiz, teknikoa egun batean fisikoa bestean; gero gainera urtarrilean azterketak ditut eta Gabonetan asko ikasi behar izan dut. Eibarren ari naiz, bertako unibertsitatean, Energia Berriztagarrien Ingeniaritza ikasten. Bigarren urtea da eta oraingoz gustura.\nEta Miribillako azterketarako prestatuta al zaude?\nEz dakit zer esan. Bikote gogorra daukagu aurrean, eta frontoia ere atzelarientzat nahikoa exigentea da. Baina lagun ona daukat. Asier oso momentu onean dago, joko handia egiten dabil eta asko lagunduko didala espero dut. Nik ea nerbioak uxatzen ditudan eta partida ona egiterik dudan.\nOso gazterik, 19 urterekin, egingo duzu debuta; ez ote da goizegi izango?\nEra askotako iritziak daude. Batzuek esaten didate goizegi dela, gazteegia naizela. Egia da oso gaztea naizela, baina aukera orain etorri zait eta horrelakoak aprobetxatu behar dira. Erabakia hau izan da eta ea ondo doakidan. Gainera, azkenaldian debut gehienak ere hala izan dira; Danel Elezkanok 17 urterekin egin zuen; Zabaletak ere oso antzeko. Jende gaztearengan konfiantza jartzen ari dira.\nHori bai, afizionatuetako txapelketa garrantzitsuenetako bat irabazi berri emango duzu jauzia...\nDV-a oso txapelketa garrantzitsua da eta irabazi egin nuen, baina esan beharra daukat oso bikote ona izan nuela; Eneko Yoldik ikaragarri jokatu zuen finalean eta nik ez nuen lan handirik izan. Berak eraman zuen partidaren erritmoa. Bere meritua izan zen.\nUmetan pilota baino futbola nahiago omen zenuen?\nTxikitan futbolean aritzen nintzen eta aitak esan zidan pilotan probatzeko. Nik ez nuen nahi, kuadrillako lagunak futbolean aritzen zirelako, baina probatu eta berehala gustatu zitzaidan pilota. Andoni Beroizek asko lagundu zidan. Berak sartu zidan afizioa.\nAitak pilotarako dohainak ikusten zizkizun?\nBerak gauza berriak probatzea nahi zuen eta, gustatu izan ez balitzait, berehala esango nion `aita nahiago dut futbolean jarraitu'. Baina pilota gehiago gustatu zitzaidan, lagunak egin nintuen eta azkenean bertan geratzea erabaki nuen.\nGaldakaon gainera, pilota eskola bikaina duzue, Adiskide sekulako lana egiten ari da?\nBai, halaxe da. Beroiztarrek, aitak lehenengo duela urte asko eta Andoni semeak ondoren, lan handia egin zuten. Gero Mikel Etxegia etorri zen. Harekin bost urtez ibili nintzen eta, egia esan, berak asko aldatu zuen entrenatzeko era. Pilotariekin oso ondo portatu da eta asko erakutsi digu, eta ez bakarrik frontoian jakin beharrekoak, takoak jartzen material berriak erabiltzen. ikasten... Asko erakutsi zigun eta esan beharra dut, neurri handi batean, berari esker nagoela nagoen tokian.\nDebuta udan egin zuen Danel Elezkanorekin ordu askoan ibilitakoa zara Adiskiden. Zer aholkatu dizu debuterako?\nEsan dit lasai egoteko, gauzak errazagoak izango direla eta horrela. Zortea opatu dit eta ea ondo egiten ditugun gauzak. Asko animatu nau.\nHelbururen bat jarri al diozu zure profesionaletako ibilbideari?\nLehen helburua bertan tokia egitea izango da, iristea ez da eta mantentzea bezain zaila. Hortik aurrera, ahal bada goraka egin nahiko nuke.\nEzagutzen ez zaituenarentzat, nolako atzelaria zarela esango zenuke?\nAtzelari bezala, bi eskuekin daukat konfiantza. Ezkerraz agian pilota gutxiago galtzen dut, postura naturalagoa daukat, baina eskumaz gehiago jotzen diot pilotari. Saiatzen naiz ahalik eta gehien bikoteari laguntzen, nahiko ondo kubritzen dut kantxa. Atzelari bezala, normaltxoa, ez dakit zer esan.\nGustuko pilotaririk edo erreferentziarik baduzu?\nAtzelari bezala, Barriola beti asko gustatu izan zait. Bi eskuekin defendatzen du, oso konpletoa da. Buruz buru eta binaka beti goran ibili da eta beti gustatu izan zait. Aimar Olaizola ere bai eta orain, berarekin entrenatuta, Pablito ere bai, tantoa amaitzeko duen erraztasunagatik eta pilota nahi duen tokian jartzen duelako, oso teknikoa da.


Banku-txartelak, ozeanoetako hondakinetatik abiatuta | blogmcp\n(G+D) - banku-txartelak - Convego Parley Ocean - Ellen MacArthur Fundazioa - Giesecke+Devrient - GKE - Iruñerriko Mankomunitatea - Itsas hondakinak - Parley for the Oceans - water2me\nLehenagoko argitalpen batzuetan ikusi dugu nola sortzen diren produktu berriak itsasoan aurkitzen diren hondakin plastikoetatik abiatuta. Direla sakelakoetarako zorroak (irakurri hemen), direla eskulturak (irakurri hemen). Orain beste aplikazio baten berri izan dugu.\nAlemaniako Giesecke+Devrient (G+D) segurtasuneko teknologia-enpresak hitzarmen bat izenpetu du Parley for the Oceans itsas kontserbaziorako GKEarekin, banku-txartelak itsas hondakinekin egiteko. Banku-txartel tradizionalak birziklatzeko zailak izaten dira, elementu elektronikoak izaten baitituzte. Horri gehitzen badiogu urtean 2.000 milioi txartel inguru sortzen direla (2.500 tona PVC gutxi gorabehera), ohartzen gara ekimen honek onura handiak ekar diezazkiokeela ingurumenari.\nTxartel berriak “Convego Parley Ocean” izenarekin merkaturatuko dira, eta Parley ingurumen-erakundeak jasotzen dituen hondakinetatik abiatuta egingo dira. Hondakin horiek prozesatu egingo dira, pikor bihurtu, fardel eta plastikozko ezkata, eta gero material hori erabiliko da txartelak ekoizteko.\nParley for the Oceans gobernuz kanpoko erakundeak gauzatzen dituen ekintzen artean dago ekimen hau. GKEaren helburuetako bat, hain zuzen, herritarrak sentsibilizatzea da, ozeanoen hauskortasun edo ahuleziaren gainean. Horretarako, lankidetzan aritzen da itsas paisaiak eta baliabideak andeatzea geldiarazten duten proiektuak garatzean. Gainera, plastikoa erabiltzea murrizteko estrategia bat garatzen du, itsasora iritsi aurretik geldiarazteko, eta material eta produktu iraunkor berriak diseinatzeko baliatzeko.\nZalantzarik gabe, mota honetako erakundeak egotea oso beharrezkoa da, eta are gehiago, kontuan hartzen badugu egunero-egunero 8 milioi tona hondakin iristen direla ozeanoetara. NBIP Nazio Batuen Ingurumen Programaren arabera, hondakin horien guztien %70 itsas hondora iristen dira, %15 ur-zutabean mantentzen dira (presioa neurtzeko unitatea, ur-zutabe puru baten pisua adierazten duena) eta gainerakoak hondartzetara iristen dira. Ellen MacArthur Fundazioak, bere aldetik, kalkulatzen du 2050ean plastiko gehiago egongo dela ozeanoetan arrainak baino.\nGai honi buruz gehiago jakin nahi izanez gero, baliteke argitalpen hauek interesgarriak iruditzea:\nSurflari handi batez gain, zer ikusten dugu olatuan?\n3.- Amatxo, egarriak nago


Nutrizionismo - Wikipedia, entziklopedia askea.\nNutrizionismoa, elikagaiak modu zientifikoan ikertzen duen zientziaren alorra da.\nNutrizionismoaren ideiaren jatorria Gyorgy Scrinisi egozten zaio, nahiz eta gero Michael Pollanek kontzeptua zabaldu zuen. Mantenugaiak elikagaietan nahastuta daudenez gero, beharrezkoa da nutrizionista edo dietista adituez fidatzea elikagaien aukera egokiak egiteko.\nElikadura plana interpretatzeko, eta ezaguera zientifikoak aplikatzen duenari nutrizionista deritzogu; hain zuzen ere, antolaketan, garapenean eta osasunaren aurkako plangintzarako lan egiten duenari. Selekzioa eta elikagai-prestaketa interpretatzeko eta ezaguerak zientifikoak aplikatzen duenari dietista deritzogu; menu-plangintza eta dietak. Dietista eta nutrizionista iturri batzuetan sinonimotzat jotzen dira eta beste iturri batzuetan bereiztu egiten dira.\nElikagai motak[aldatu | aldatu iturburu kodea]\nElikagaiak hainbat multzotan sailkatzen dira:\nKarbohidratoak: Karbohidratoen funtzio nagusia gorputza energiaz hornitzea da.\nProteinak: Proteinen funtzio nagusia ehunak fabrikatzea eta leheneratzea da.\nBarazkiak eta fruituak: funtzio erregulatzaile eta energetikoa dute.\nKoipeak: bitaminak hartzen dituzte eta energia metatzen dute.\nLau talde ohiko horiekin batera beste talde berezi bat ere egiten da munduko kultura batzuetan:\nEsnekiak: Aurreko taldeetako osagai guztiak batu egiten duen multzoa. Gure hezurrak osasuntsuak eta sendoak mantentzen dituzte, dietan kaltzioa erantsi egiten dute, eta bitamina asko gehitzen dituzte.\n↑ (Gaztelaniaz)"Qué es un dietista"\n↑ (Gaztelaniaz)"Qué es un nutricionista"\n↑ (Gaztelaniaz)UNED: "La dieta mediterránea"\nOrriaren azken aldaketa: 21 abendua 2019, 18:21.


Osasuna Magna Xota aurre denboraldiko entrenamenduekin hasi da - Irurtzun - Guaixe.eus\nOsasuna Magna Xota aurre denboraldiko entrenamenduekin hasi da\nGuaixe 2020-07-22 12:08\nImanol Arregi datorren denboraldiko taldea egin eta saretze lanetan hasi da.\nAreto Futboleko Lehen Mailako 2020/2021 Liga irailaren 5ean hasiko da, eta aurre denboraldian lagun arteko 6 partida jokatuko ditu talde berdeak\nAtzo egindako bilera telematikoan, areto futboleko 1. mailako 2020/2021 liga irailaren 5ean hasiko dela erabaki zuen Espainiako Futbol Federazioko plenoak. Liga irailaren 5ean hasiko da, eta, ongi bidean, 2021eko maiatzaren 15ean despedituko da. Bestalde, abenduaren 18tik 20ra 2019/2020ko Errege Koparen Lauko Finala jokatuko da eta Espainiako Kopa 2021eko ilbeltzaren 9an eta 10ean erabakiko da. Espainiako Kopari dagokionez, 2021eko martxoaren 25etik 28ra jokatuko da.\nIldo honetan, Osasuna Magna Xota, hilabete bateko atsedenaldiaren ondoren, aste honetan itzuli da lanera. Talde berdeak sei aste inguru iraungo duen aurre denboraldia prestatuko du, entrenamenduei ekingo die eta jokalariek mediku azterketak egin beharko dituzte.\n6 lagunarteko partida aurre denboraldian\nAurre denboraldian 6 lagunarteko partida jokatuko ditu Osasuna Magna Xotak. Abuztuaren 8an Futbol Emotion Zaragoza izanen du aurkari, Anaitasunan, eta abuztuaren 12an Servigroup Peñiscola, Anaitasunan. Abuztuaren 15ean Burelako bidea hartuko du talde berdeak Pescados Ruben Burelaren kontra aritzeko, eta abuztuaren 21ean Bartzelonara joango dira Barçarekin jokatzera. Abuztuaren 22an Peñiscolan ariko dira Xotako jokalariak, Servigroup Peñiscolaren kontra, eta abuztuaren 29an Burela taldeak bisita itzuli eta galiziarren kontra lehiatuko dira Anaitasunan.


Lazkao eta Maizpide, euskararen habia. Deia, Noticias de Bizkaia\netorkizuneko erronkak aztertuz\nLazkao eta Maizpide, euskararen habia\nBarnetegiak 30 urte bete ditu aurten eta herrian, ikasleengan, langileengan eta euskaran izan duen eraginari buruz jardun dute euskaltegitik pasatakoek bakoitzak bertan bizitakoak gogoratuz eta etorkizuneko erronkak aztertuz\nM. Aranbururen erreportajea - Miércoles, 9 de Mayo de 2018 - Actualizado a las 06:00h\nDionisio Amundarain, Sara Villanueva, Michael Ribeira, Trini Imaz eta Laida Begiristain Lazkaoko Maizpide euskaltegi eta barnetegiaren aurrean. (Ruben Plaza)\nLAZKAOKO Maizpide barnetegi eta euskaltegiak 30 kandela jarri ditu aurten urtebetetze tartan. Urtero-urtero ehunka lagun ateratzen dira bertako ikasgeletatik euskara maila hobea eskuratuta eta euskal kulturaz jabetuta. Eskola honen ibilbidea ulertzeko, baina, atzera begira jartzea ezinbestekoa da, izan ere, Lazkao beti egon da hertsiki lotuta euskararen ikaskuntza eta irakaskuntzarekin.\n1960ko hamarkadan fraile beneditarrak izan ziren helduak euskaraz alfabetatzeko ekimena abian jarri zutenak herrian. Orduan ez zen Maizpiderik, baina bertara inguratzen ziren euskara ikasteko gogoz zeudenak eta, era berean, barnetegi modukoa izaten zuten ikasleek, lazkaotarren borondatez haien etxeetan hartzen baitzuten ostatu.\nDionisio Amundarain izan zen Maizpideren sortzailea, baina horren aurretik alea jarri zuen bai euskara ikastaroetan eta baita Goierriko Euskal Eskolan ere. Haren esfortzu eta lanik gabe, ziurrenik, ez zen existituko egun ezagutzen den barnetegia eta urte hauetan jaso diren fruituak ere ez ziren horren oparoak izango. Argi mintzatzen da Amundarain, hasierako pausuak eta borrokatu beharreko guztiak ahaztu gabe.\nBera, esaterako, 1969an hasi zen hiru lagunei euskarako klaseak ematen beneditarretan. Lazkaora joaten zen jende kopuruari erantzuna emateko asmoarekin, berriz, 1975. urteko uztailean lehenengo aldiz udako euskal ikastaroa antolatu zuten, 22 ikaslerekin. Bi urte geroago, kopuruak gora egin zuen eta 580 ikasle izan zituzten. Ordutik, urteak pasa ahala, gero eta gehiago ziren eta 700 ikasle izatera ere iritsi dira. Aurten, 44. edizioa ospatuko dute. “Izugarrizko jende pila etortzen hasi zen;guztiei ostatu emateko beharrezkoa izan zen lazkaotarren prestutasuna eta, horrez gain, hainbat lo leku alokatu behar izan genituen”, oroitu du Amundarainek.\nMaizpide ez zen goizetik gauera sortu, prozesu luze baten ondorioa izan zen. 1977an Goierriko Euskal Eskola sortu zuten, eskualde osoan alfabeta-tze-euskalduntzea koordinatuko zuen eskola. Bat egin behar izan zuten eskualdeko herriek eta Lazkaon kokatzea erabaki zuten. Antsotegi etxean, liburu-denda, taberna, bulegoa eta hainbat logela ere jarri zituzten eta ostatu hartzeko etxe moduan erabili zituzten Pax Etxea, San Benito eta San Prudentzio eskola.\nMaizpi baserriaren izena\n1986an, berriz, euskara ikastaroei jarraipena emateko baliabide gehiago eta azpiegitura hobea beharrezkoa zela ikusi zuten eta horregatik sortu zuten eraikin berria. Bi urte beranduago, apirilean, abian jarri zuten euskaltegi berria: Maizpi baserriak eman zion izena eskolari eta hala izendatu zuten Maizpide.\nUrte haietan euskararen aldeko mugimendua hautsita zegoela agertu du Amundarainek: “Barnetegia sortzeko borroka handia egin behar izan genuen, Eusko Jaurlaritza ez zegoelako ziur ea horrelako barnetegi batek aurrera egingo zuen”. Barnetegia sortu eta bi urtera Jose Antonio Ardanzak, orduan Jaurlaritzako lehendakari zenak, zalantzati hala galdetu omen zion: “Barnetegia beteta al dago?”. Eta Amundarainek gogoz erantzun: “Bai, topera, beteta dago”.\n“Orduan 124 ohe genituen barnetegian eta guztia beteta zegoen, jende asko eta asko etortzen zen. Jaurlari-tzatik, ordea, ez zuten pentsatzen halako arrakasta izango zuenik”, esan du sortzaileak. “Astean lau, sei, zor-tzi ordu ematen genituen euskara irakasten, baina ez geunden konforme, jendea ez zen iristen euskalduntzera. Hala ere, lehen helburua jendea alfabetatzea izan zen eta, ondoren, euskalduntzea”, gehitu du.\nHorixe da Trini Imaz irakaslearen kasua. Amundarainekin batera hasi zen ofizioan, duela 30 urte inguru, baina berak ere lehenengo “alfabetatze” prozesua egin behar izan zuen. 1977. urtean Ordiziako Jakintza ikastolan aritzen zen ordubetez klaseak eman eta jasotzen, baina ama hil ostean albo batera utzi zuen bide hori. Lanik gabe zegoela berriz heldu zion sokari: “Lan asko egin zen Maizpide sortzeko eta ondoren ere bai. Oroitzen naiz Dionisiok, Maizpideko zuzendaria zenean, zer nolako lana hartzen zuen, esaterako, barnetegiko logela guztien errepasoa egiten. Egunero pertsonalki egiten zuen lana izaten zen”.\nUrte horiek oparoak izan ziren Amundarainentzat: “Asebete gelditu nintzen Maizpiderekin. Hemen ikusten nuen irtenbidea eta bere lana egiten ari da barnetegi moduan: belaunaldiak ere aldatu dituela esango nuke. Fede osoa nuen proiektuarekin”. Euskaltegitik igarotzen direnak “eraldatu” egiten direla uste du: “Ez da euskara bakarrik ikasten, euskal kultura eta ohituren berri izaten dute. Hizkuntzaz eta kulturaz jabetzen dira hemendik pasatzen direnak”.\nSara Villanuevari, behintzat, goitik behera aldatu zion bizitza Maizpidera joateak. Nafarra da izatez, Larraga herrikoa, baina duela urte batzuk Lazkaon bizi da. Aurrez beste euskaltegi batzuetan ere ibilia da: “Lesakan aritu nintzen. Euskara ikasteko modu azkarrena barnetegia da eta nik gauzak azkar egin nahi nituen, berehala ikasi, eta Maizpide hautatu nuen. Nire herrian aspalditik galdu zen euskara baina gurasoek betidanik transmititu didate euskararekiko maitasuna”.\n1995. urtean iritsi zen Maizpidera: “Familiarekin hemen zegoen kabina baten bidez hitz egiten nuen, baina gure mundua oso intensoa zen, ekin-tza ugarirekin. Igerilekura joaten ginen, Gerriko txokoan ere beti zegoen zerbait, mus txapelketak antolatzen genituen… Herrian oso barneratuta egoten ginen”. Lazkaotar batekin elkartu ostean, “barnetegia etxean” duela kontatu du barrez.\nMichael Ribeirak barnetegira sartu zen lehen eguna oraindik ere begi-ninietan josita du: “Hona etorri eta denak euskaraz entzuten nituen, niretzako berria zen guztia”. Hendaiarra da eta egun ikasketak burutzen ari da euskaltegian. “Txikitatik euskara eta frantsesa ikasi ditut baina hamaika urte ingururekin euskara albo batera utzi nuen. Beti damutu izan naiz erabaki horretaz”. Hala, iaz berriro heldu zien ikasketei eta Europako hizkuntza zaharrena ikasteko beka bat eskuratu zuen: “Euskara ikasteko eta irakasteko aukera izango dut”.\nLazkaon gustura dago eta “etxean bezala” sentitzen dela azaldu du: “Hasieran lotsa ematen zidan akatsak egiteak, baina konturatu naiz hemengo jendeari berdin zaiola, errespetatu egiten gaituzte eta laguntzeko prest daude. Hots, ez digute ziria sartzen akatsen bat egiten badugu”. Gainera, harro mintzo da bere azken lorpenaz: “Gu ere musean aritzen gara eta ni naiz txapelduna gaur egun”.\nIkasleak beti jabetu dira euskal kulturaz eta ohiturez eta horretarako hainbat txango ere egin izan dituzte. “Batzuetan mendira joaten gara, txangoak antolatzen ditugu ikasleak euskal ohiturak eta kulturaz jabe-tzeko”, kontatu du Trini Imazek. Ikasleek hori asko estimatzen dutela uste du eta indartu beharreko puntua dela.\nGuztiz bat dator ideia horrekin Laida Begiristain ataundarra. Aspalditik bizi da Lazkaon eta irailetik barnetegiko zuzendaria ere bada. Haren hitzetan, epe laburrean belaunaldi aldaketan izango dute desafiorik handiena, irakasle askok erretiroa hartuko baitute: “Ikusi behar dugu zein irakasle sartzen ditugun, nola erakarri dezakegun jende berria proiektu honetara”.\nAmundarainek gomendatu dio “euskararekiko atxikimendua duen jendea” elkartzen saiatzeko, baina pertsonaren “jatortasuna” ez albora-tzeko, “beharrezkoa baita”. Hala ere, Amundarainek uste du indartu beharreko beste puntu bat herritar eta ikasleen arteko harremana dela. “Irudi-tzen zait orain kontaktu gutxiago dagoela”, zehaztu du. Begiristain ere jabetu da eta hala azaldu du: “Lehengo eta oraingo harremanen inguruan badut kezka hori, Maizpidek Lazkaorekin duen lotura horrekin”. Herrian parte hartzea edo presentzia areagotu behar dela uste du eta zuzenean ikasleek eta herritarrek kontaktua izatea bultzatu behar dela.\nHerritarren laguntzari eta lanari esker sortu zen euskararen habia honentzako “erakundeen babesa” eskatzen dute bost hizlariek, beharrezkoa delako “proiektu sendo bat” izatea. Bitartean, Maizpidek bere jardunari hegoak jartzen jarraituko du, euskara eta euskal kultura ikasle berrien laguntzaz lau haizetara zabaltzen.\netiquetas: euskaltegia, lazkaoko maizpide barnetegiak, barnetegiak 30 urte bete ditu


Deustuko Jaiak bertan-behera - Deustuko Jai Batzordea - Uriola.eus\nAzken egunetan zalantza ugari sortu zaizkigu; Bilbon antolatuta zeuden ekintza asko bertan behera geratu dira eta Bilboko Udaleko teknikariek jaiak ez antolatzea aholkatu digute. Gainera, Deustuko Jai Batzordeak ez dauka egun egoera honi aurre egiteko baliabiderik eta hainbeste lan egin ostean, pena handiz erabaki horren berri eman behar dizuegu.\nDeustuko Jaiak dira urtean zehar antolatzen dugun ekintzarik garrantzitsuena, Jai Batzordearen diru-iturririk handiena. Orain arte montatutako azpiegitura guztia 11.000 euroko zorra ekarriko dio Deustuko Jai Batzordeari eta, momentuz, ezin dugu aurreratutakoa ordaindu. Datorren asteotan galera ekonomiko honi aurre egiteko neurriak iragarriko ditugu eta deustuar guztion laguntza ezinbestekoa izango da egoera larria gainditzeko.\nAmaitu aurretik, eskerrak eman nahi dizkizuegu denbora luzez gure jaiak antolatzen jardun duzuenoi, babesa erakutsi diguzuen guztioi (konpartsa, komertzioak, kuadrilak…), jaietan parte hartzen duzuen lagunoi eta jaietara hurbiltzen zareten guztioi. Jakizue, gure esku dagoen guztia egingo dugu jaiak urtean zehar antolatzeko, Deustu ezin baita jairik gabe geratu!\nErabakia ulertuko duzuelakoan,


Astelehenean zabalduko dute berriro Kondestableko Herritarren Arreta Bulegoa (erregistroa eta errolda), gaur goizetik hitzordua telefonoz edo online aurrez hartzeko abian jarriko den sistema baten bidez | Ayuntamiento de Pamplona\nAstelehenean zabalduko dute berriro Kondestableko Herritarren Arreta Bulegoa (erregistroa eta errolda), gaur goizetik hitzordua telefonoz edo online aurrez hartzeko abian jarriko den sistema baten bidez\nOsasun-egoerak eskatzen duen urruntze fisikoa mantentze aldera, gehienez 120 hitzordu kudeatuko dira egun bakoitzean, 4 arreta-gunetan\n2020ko Maiatza 21a\nMaiatzaren 25ean, astelehenarekin, Iruñeko Udalak berriro zabalduko du jendearendako Kondestableko Herritarren Arreta Bulegoa (Kale Nagusiaren 2an dagoen Erregistro Orokorra), herritarrek erregistro- eta errolda-izapideak aurrez aurre egiteko aukera izan dezaten; hori bai, gestio horiek egiteko hitzordua eskatu beharko dute aurrez. Gaur goizetik aurrera har daiteke hitzordua zerbitzu horietara egun eta ordu jakin batean jo ahal izateko; horretarako, 010 edo 948 420 100 telefonora deitu behar da, edo www.pamplona.es-era jo (‘Izapideak eta lizitazioak> aurreko hitzordua’ atala).\nHitzordua duten herritarrek Kale Nagusiaren 2ko sarreratik sartu beharko dute, beti maskara jantzita. Sartzerakoan eta irteterakoan likido hidroalkoholikoa izanen dute eskura eskuak desinfektatzeko, eta barrura sartu nahi duten guztiei tenperatura hartuko diete udal-langileek. Gomendatzen da izapidea egiteko nahitaez joan behar duten pertsonak bakarrik joatea hitzordura.\nLanerako gune hori aztertu ostean, Udalak ezarri du, distantzia fisikoaren osasun-neurriak mantenduko badira, erregistroko langileek (oraingoz 4 pertsona) egunean 120 hitzordu hartzen ahalko dituztela gehienez. Arreta hori zerbitzuaren ohiko ordutegian emanen da, hau da, astelehenetik ostiralera, 08:30etik 14:30era. Agiriak erregistratzeaz gain, aurrez aurre egin beharreko Erroldako gestioak ere eginen dituzte: altak, bizileku-aldaketak, atzerritarren errolda-berritzeak eta ibilgailuen helbidea aldatzeko eskaerak, Trafikoko Zuzendaritza Nagusira bideratuak (DGT). Herritarrek errolda-agiria baino ez badute nahi, orain arte bezala Herritarren Arreta Telefonoan edo udal-webgunean eskatu beharko dute. Edonola ere, errolda-aldaketak (altak, bajak eta aldaketak) online ere egin daitezke, eguneko 24 orduetan eta urteko egun guztietan, udal-webgunearen Egoitza Elektronikoan, hori bai, ziurtagiri digitala edukita.\nJoan den urtarrilaren 1etik alarma-egoera dekretatu arte 10.896 hitzordu artatu zituzten –horietako gehienak (% 90,4) erregistrokoak eta erroldakoak–, 266 hitzordu eguneko, batez beste. Osasun-larrialdiaren aurretik gehienez 300 hitzordu ematen ziren egun bakoitzeko, eta aurrez aurreko zazpi postuetan ematen zen arreta. Ohi bezala, eraikinera Kale Nagusiko 2tik sartu beharko da. Datorren astean jendearendako zabalik egonen dira, baita ere, Eslava 1eko eta Descalzos 72ko erregistroak, eta Zapateria 40koa itxita egonen da, egunotan aparteko neurri gisa zabalik egon baita.


Eguraldi mapa nola irakurri eta ulertu Sareko Meteorologia\nEguraldi mapa nola irakurri eta ulertu\nEguraldia ikustea egunero egiten dugun zerbait da. Hala ere, agian ez dugu ondo ulertuko eguraldiak mapa seinalatzen duenean. Espainiako mapa lerro, ikur eta zenbaki askorekin ikusten dugu. Zer aipatzen dute zeinu horiek guztiek?\nHemen jakin behar duzun guztia ikas dezakezu irakurri eguraldiaren mapa eta primeran ulertu. Irakurtzen jarraitu eta zalantzarik baduzu galdetu besterik ez duzu egin behar 🙂\n1 Eguraldiaren maparen oinarrizko printzipioak\n2 Presio atmosferikoaren garrantzia\n3 Ikurrak eguraldiaren mapan\n3.1 Presio baxuko eta altuko sistema baten interpretazioa\n4 Aurreko motak\nEguraldiaren maparen oinarrizko printzipioak\nEguraldi mapek eremu bateko egungo edo iragarpen eguraldi egoeraren irudikapen nahiko sinplea eskaintzen digute. Ohikoena gainazala aztertzea da, eguraldiak eragiten digun tokian baitago. Meteorologiaren kontzeptu orokorrak erraz ulertzen dira. Jende gehienak berari buruzko informazioa behar duprezipitazioak, haizeak, ekaitzak badaude, kazkabarra, elurra, Etab.\nAlderdi horiek nahiko garrantzitsuak dira denbora ulertzeko orduan. Zer egin behar du euria egiteko, zergatik gertatzen den eta zer intentsitaterekin. Aldagai meteorologiko askoren funtzionamendua ulertzeko oso garrantzitsua da jakitea presio atmosferikoa. Presio atmosferikoak, kasu gehienetan, eguraldia zehazten du. Presio atmosferikoa handiagoa den lekuetan, eguraldi ona eta lehorra da nagusi. Aitzitik, baxuagoa bada, aire hezea eta eguraldi txarra egongo dira.\nPresio atmosferikoaren garrantzia\nPresio sistema handiagoa dagoenean izaten da aire masa trinkoagoa. Airea inguruko airea baino freskoagoa eta lehorragoa delako gertatzen da. Hori gertatzen denean, aire astunena erortzen da eta presio sistematik aldentzen da. Une honetan, eguraldi ona eta hodei gutxirekin izaten duzu.\nBestalde, presio sistema baxuagoa dugunean, aire masa hain trinkoa dela esan nahi du. Airea hezea edo beroagoa delako gertatzen da. Horrela, inguruko airea barrurantz doa, sistemaren erdiraino, aire arina gorantz doana. Aire arina eta epela igotzen denean eta geruza freskoagoekin topo egitean, hodeietan kondentsatu egiten da. Hodeiak bertikalki hazten diren heinean, prezipitazio hodei ospetsuak sortzen dira.\nNon dauden sistemetan presioa baxuegia da ekaitzak sortzen dira. Hodei hauek zerua osatuz eta mugituz joango dira. Hodei hauek sor daitezen, aire bero eta hezea nahikoa altu igo behar da garapen bertikala sortzeko.\nEguraldi-mapa ikusten duzunean saiatu nola neurtzen duten presioa aztertzen. Aireak lurrean zer pisu duen neurtzea da. Neurketa unitatea milibarra da. Hori jakitea garrantzitsua da, eguraldi eredu asko presio atmosferikoarekin lotuta baitaude. Presioaren batez besteko balioa itsas mailan 1013 mb da. Presio altuko sistema dugunean, normalean 1030 mb-ko balioak lortzen ditu. Hala ere, sistemak presio baxua duenean, balioak 1000 mb edo gutxiagora jaitsi daitezke.\nIkurrak eguraldiaren mapan\nEguraldiaren mapako ikur garrantzitsuenak ikasteko, presio ikurrei adi egon behar duzu. Gainazaleko presio barometrikoa irakurtzeko, egiaztatu isobarak. Leku desberdinetarako presio atmosferikoaren balio bera markatzen duten lerroak dira. Hau da, isobar lerroak elkarrengandik oso gertu dauden mapa ikusten badugu, eguraldi txarra egingo du. Hori gertatzen da distantzia laburrean presio balioak aldatzen ari direlako. Hori dela eta, ezegonkortasun atmosferikoa dago.\nIsobar lerroek haizearen abiadura eta norabidea markatzen dute. Haizeak presio atmosferiko handiagoa dagoen guneetatik gutxiago dagoen lekuetara zuzentzen dira. Hori dela eta, informazio hori isobarren balioak aztertuz soilik jakin dezakegu. Zirkulu txikiagoetan jarritako isobarak ikustean, zentroak presio zentro bat adierazten du. Bai altua izan daiteke, A sinboloarekin, bai baxua, B sinboloarekin.\nJakin behar dugu aireak ez duela presio gradienteetan behera egiten. Haien inguruan mugitzen da Coriolis efektuaren ondorioz (Lurraren biraketaren). Hori dela eta, erlojuaren noranzkoan dauden isobarak fluxu antiziklonikoak eta kontrako fluxu ziklonikoak dira. Antizikloi bat tenperatura altuen eta eguraldi onaren sinonimoa da. Zikloia ekaitz bihurtzen den ezegonkortasun atmosferikoa da. Isobarak elkarrengandik zenbat eta gertuago egon, orduan eta haize abiadura handiagoa da.\nPresio baxuko eta altuko sistema baten interpretazioa\nZikloi bat gertatzen denean, normalean ekaitzak izaten dira hodeiak, haizeak, tenperatura eta prezipitazioak handituz. Hau eguraldiaren mapan isobarren ondo bilduta dago. Geziek erlojuaren kontrako noranzkoa dute ipar hemisferioan eta erdiko isobarrean "T" batekin.\nPresio altuko baldintzek ez dute euria adierazten. Airea lehorragoa da eta erdiko isobarrean H batez irudikatuta daude. Geziak haizearen norabidean zirkulatzen dute. Erlojuaren norabidean ipar hemisferioan.\nTelebistan erakusten dizkiguten mapa meteorologikoetan fronteak adierazita ikus daitezke. Aurrealdeak eremu batetik igarotzen badira, oso litekeena da eguraldia aldatzea. Mendiek eta ur masa handiek zure bidea desitxuratu dezakete.\nHainbat fronte mota daude eta eguraldiaren mapan ikur desberdinen bidez irudikatzen dira. Lehena fronte hotza da. Fronte hotza eremu batetik igarotzen denean, oso litekeena da prezipitazioak izugarriak eta haize gogorrak izatea. Eguraldi mapetan lerro urdinak eta triangeluak irudikatzen dituzte mugimenduaren norabidearen aurrealdean.\nBigarren mota fronte beroa da. NikTenperaturen igoera suposatzen du hurbildu ahala. Zerua azkar garbitzen da aurrealdea pasa ahala. Aire beroaren masa ezegonkorra bada, ekaitz batzuk gerta daitezke. Eguraldiaren mapan marra gorriekin eta zirkuluerdiekin irudikatuta daude nora doazen aldean.\nAzken mota ezkutuko frontea da. Fronte hotz batek epela gainditzen duenean sortzen da. Efektu meteorologiko batzuekin lotzen dira, hala nola ekaitzekin. Oklusio epela edo hotza egon daiteke. Aurrealde ezkutatu bat sartzen denean, airea lehortu egiten da. Lerro morea eta haizearen norabidean zirkuluerdiak eta triangeluak irudikatzen dituzte.\nEspero dut informazio honekin eguraldiaren mapa interpretatzen ikastea. Edozein zalantza, utzi iruzkinetan. Pozik erantzungo diogu Respon\nArtikuluaren bide osoa: Sareko Meteorologia » meteorologia » Ciencia » Eguraldi mapa nola irakurri eta ulertu\nMaro esan zuen\nEskerrik asko oso ondo azalduta, denbora ondo interpretatzen ikastearekin lotu naiz.\nMila esker bideoagatik eta testuagatik. Asko ikasi dut eta adibide gehiago nahi izan ditut.\nAipatu duzun ekaitzarekin Italia iparraldean kokatzen da, eragingo lukeen haizearen norabidea kontuan hartuta, airea Europa kontinentaletik datorrenean, euria egiteko probabilitate txikiagoko aire lehorra izango al litzateke?\nKilauea sumendiari buruz jakin behar duzun guztia\nZer da eta nola sortzen da ziklogenesi leherkorra


Irudhitzen lehiaketara aurkeztutako irudiak, epaiaren zain - Uztarria (Azpeitia)\nIrudhitzen lehiaketara aurkeztutako irudiak, epaiaren zain\nLehiaketaren argazkien atalera aurkeztutako argazki guztiak Azpeitiko Argazki Elkartearen esku utzi ditu Uztarriak. Behin irudi saritua zein den jakinda eta 2018ko egutegia zein argazkik osatuko duten ezagututa, astelehenean, hilak 13, zabalduko da irudiei hitzak jartzeko txanda.\nIaz, Sanagustin kulturgunean jarritako 'Irduhitzen' erakusketan hartutako irudia. Ikusi haundiago | Argazki originala\nItxi da irudiak eta hitzak uztartzen dituen Irudhitzen lehiaketara argazkiak aurkezteko epea. Parte-hartzaileek joan den igandera arte zuten argazkiak bidaltzeko aukera. Orain, jasotako argazki guztiak Azpeitiko Argazki Elkarteko kideek osatutako epai-mahaiaren esku utziko ditu Uztarriak, haiek erabakiko baitute zein diren 2018ko egutegia osatuko duten hamabi irudiak. Horietatik argazki bat nabarmenduko dute, eta horren egileak 150 euroko saria eskuratuko du. Aurten sua, haizea, ura eta lurra izan dira gaiak.\nAstelehenean, azaroaren 13an, jakinaraziko du epaimahaiak zein diren aukeratutako hamabi irudiak, eta orduan zabalduko da argazkiei hitzak jartzeko txanda. Miren Gorrotxategi, Xabier Gantzarain eta Alaitz Olaizola arduratuko dira aurkeztutako testuetatik hamabi aukeratzeaz. Argazkien atalean bezala, nabarmentzen duten testuaren egileak 150 euroko saria jasoko du.\nIrudhitzenera aurkezten diren irudietatik eta testuetatik epaimahaiak aukeratzen dituen argazkiekin eta hitzekin, Uztarria Komunikazio Taldeak 2018ko egutegia kaleratuko du. Bazkideek etxean jasoko dute egutegia urtarrileko aldizkariarekin batera. Gainerakoek, berriz, erosteko aukera izango dute Uztarriaren erredakzioan (Perez Arregi 1). Ondoren, Irudhitzenera aurkeztutako material guztiarekin erakusketa bat prestatuko du Uztarriak, Kulturaz kooperatibarekin batera, Sanagustin kulturgunean.\nAurten, bigarren urtez antolatu du Irudhitzen lehiaketa Uztarria Komunikazio Taldeak, Kulturaz kooperatibarekin eta Azpeitiko Argazki Elkartearekin elkarlanean. Iaz, Maialen Etxanizek irabazi zuen argazkien atala, eta Izaskun Egigurenek hitzena. Orduko hartan ere, herritarrek bidalitako irudi eta testu guztien erakusketa jarri zuen Uztarriak Sanagustin kulturgunean.


No Borders: Mugen kontrako lehen ekintzak\nGeneba. AFP/La Haine. 30/05/03.- Milaka lagun batzen ari da une honetan G8 gailurraren kontra, Frantzia eta Suitzan. Izan ere mugaz alde bietan burutzen ari da aurten G8 gailurra, eta tokiz toki manifestazio eta akanpada ezberdinak daude deituak. Nazio Batuek Geneban duten egoitzaren aurrean 3000 lagun manifestatu dira.\nBritania Handia, Suitza eta Alemaniatik hurbildutkao ekintzaileak Mugen kontrako manifestazio baketsuan bildu dira ostiralez. “Mugarik ez”, “ez mugarik, ez deportaziorik” eta “Iraken okupazioaren kontra!” oihukatuz.\n“Asilo eskubidearen alde gaude hemen, leku bila dabiltzanen alde!, diruak ez du mugarik batetik bestera igarotzeko, bai ordea bizitzeko toki bila dabiltzan pertsonak” aipatu du manifestari ingeles batek, izenik eman barik.\nBeti ere prentsa agentziek zabaldutako informazioari jarraiki: “Manifestazioa NO BORDERS mugimenduak antolatu du, G8 gailurraren kontrako mugimenduak bere Interneteko gunean adierazten duen bezala, NO BORDERS talde hau pertsonen mugarik gabeko bide libreen alde ari da lanean”.\n“Baina ostiraleko ekintza, asteburuan datorrenaren aurrerapena besterik ez da, izan ere hamarmilaka lagun hurbilduko baita Genebara, eta inguruan den Anemmasse herri frantziarrera, Evianen burutuko den nazio aberatsenen gailurraren hasiera ekitaldia oztopatzera.\nTraducción: IMC Euskal Herria


Liburu-euskarrien balio apaingarria | Consumer\nLiburu-euskarrien balio apaingarria\nObjektu horiei esker, gela bateko dekorazioari estilo-xehetasun bat erants dakioke.\nOso ohikoa da liburuei eustea, etxeko edozein gelatan liburuak sakabanatuta gera ez daitezen. Gainera, pieza horiei esker, liburuak ez dira deformatzen, bildutako aleak behar bezala atxikitzen baitituzte. Liburu-euskarriek ere apaingarri txiki bat eskain diezaiokete etxeko gela bakoitzari.\nGaur egun, liburu-euskarri mota asko daude, zein materialekin eginda dauden kontuan hartuta:\nZurezkoak. Eskuaira bat osatzen duten bi egur zatiz osatuak. Elementu metalikoekin ere ager daiteke.\nZurezkoak eta metalezkoak. Eskuadra bat ere sortu nahi da, baina egurra metalezko xafla mehe batekin eta zabalera berdinekin konbinatuko duena. Metalezko xafla liburuen azpian geldituko da eta zur zatiari lotuta egongo da.\nMetalezkoak eta kristalezkoak. Eskuaira-formarekin ere agertzen dira metalezko piezekin egindako aldeak, eta oinarrian kristal-forma bat.\nHarrizkoak. Granitozko bi bloke txikik osatzen dute. Horien oinarria leunduta egongo da, eta egonkortasun ezin hobea bermatzen dute. Material horren hoztasunari aurre egiteko, aurrealdeak kolore akrilikoko bi marra bakunekin margotu daitezke tonalitate desberdinetan animazioa nabarmentzeko.\napaindu eutsi kuxin


Arabako Txistulari Gazteen Kontzertua Amurrion ospatuko da, 23 urte eta gero - Euskal Herriko Txistulari Elkartea\nArabako Txistulari Gazteen Kontzertua Amurrion ospatuko da, 23 urte eta gero\nBy txistulari 2019 Maiatza 10 2020 Martxoa 17 Berriak\nMaiatzaren 25ean ospatuko da Arabako Txistulari Gazteen Kontzertua Amurrion. 37 urteko historia duen emanaldiak, bigarren aldiz bisitatuko du Aiaraldeako herria. Gasteizko Udal Folklore Akademiak antolatuta, ehun bat txistulari gazte elkartuko dira.\nGasteizko Udal Folklore Akademiak antolatuta 37. urtea beteko du oraingoan Arabako Txistulari Gazteen Kontzertuak. Emanaldiak, musika eskola ezberdinetatik etorritako ehun bat txistulari bilduko ditu. Urtero Arabako herri ezberdin batean ospatu ohi da eta aurtengoan Amurriora helduko da maiatzaren 25ean. Aiaraldeako herrian 1996an ospatu zen lehenengoz kontzertu hau. Horregatik, Amurrioko Txistuzaleak taldetik proposamena helarazi zieten antolatzaileei aurtengo edizioa bertan izateko.\nEkitaldi arrakastatsu honetan, dantzariek ere parte hartu ohi dute. Oraingoan, Aiara Dantza taldea arituko da txistulariekin batera. Kontzertuak bereizgarri du txistuarekin batera beste euskal soinutresnak ere entzun daitezkeela: trikitixa, alboka, txirula eta nafar gaita. Halaber, baxuak, bateriak, perkusioak eta teklatuak osatzen dute musikarien zerrenda.\nKontzertua Amurrioko San Anton plazan izango da, maiatzaren 25ean, 19:30ean.\n[BIDEOA] Garikoitz Mendizabal Libanoko Orkestra Sinfonikoarekin\nTxistularien omena jaso zuen Iñaki Letamendiak Tolosan


Alarma egoeran zehar TAO zerbitzuan jarritako isunak kenduko dituzte : Irutxuloko Hitza\nAlarma egoeran zehar TAO zerbitzuan jarritako isunak kenduko dituzte\nTAO zerbitzuko makina bat.\nKoronabirusa dela eta, alarma egoera ezarri zutenean, TAO zerbitzua bere horretan mantentzea erabaki zuen udalak, ibilgailuen mugimendua “ahalik eta gehien murrizteko” helburuarekin. Erabaki horrek zeresana eman zuen, baina udalak, hasiera batean, ez zuen atzera egin.\nJoan den astean, ordea, TAO zerbitzua bertan behera uztea erabaki zuen udalak, eta azaldu dute alarma egoera hasi zenetik hona jarritako 70 isunak ez dituztela kobratuko. Izan ere, udalaren arabera, “helburua ez zen diru sarrerei eustea, trafiko jarioa egoko mantentzea baizik”. Hala ere, bertakoentzat diren aparkalekuetan bertakoek soilik ahalko dute ibilgailua utzi.


> Elkarteak > Elkarteak\nKatamalo musika taldeak Plateruena Durangoko Kafe Antzokian eskaini zuen orain arteko azken kontzertua, 2011. urtean. Orduko kontzertuaren grabazioarekin egin duten diskoa Durangoko Azokan salgai jarriko dute. Aurretik, ordea, Tokikomeko hedabideei eskaini diote saltzeko, Plateruena diruz laguntzeko kanpainaren barruan. Hamarkada bat bete du Plateruena Durangoko…\nTantanez Tantan euskaraz bizitzeko apustua egin dute Eibartarrek\nnork Euskaltzaleen Topagunea • 2014/06/04 • 0 iruzkin\nLarunbatean, maiatzaren 31n, eguerdiko 13.00ean hitzordua izan zuten Eibarko euskalzaleek. Tantanez Tantan Eibarren euskaraz bizi edo Gantxilla Eguna ospatu zuten Eibarko Urkizutik abiatuta. 4. edizioa bete zuen horretan, herritar guztiak Eibarren ere euskaraz bizi nahi dugula aldarrikatu zuten, saman koadrodun zapia…\nAEDren Palindromo Lehiaketaren 4. edizioa\nArrasateko AED Elkarteak Euskarazko Palindromo Lehiaketaren 4. edizioa antolatu du. Parte hartu nahi dutenek otsailaren 15era arteko epea dute euskarazko palindromorik ederrena proposatzeko. Irabazleak Debako TXINDURRI ITURRI nekazalturismo/sagardotegiak oparitutako bi lagunentzako sagardo afaria, logela eta gosaria jasoko ditu opari. Arrasateko palindromo onenaren…\n…eta kitto! aldizkariak 25 urte\nnork Euskaltzaleen Topagunea • 2013/12/02 • 0 iruzkin\nHogeitabost urte pasatu dira …eta kitto! aldizkaria sortu zenetik. 1988ko abenduan kaleratu zen 0 alea. Milaka albiste kaleratu ditugu orduandik eta egindako ibilbidea gogora ekarri behar dela erabaki du …eta kitto! Euskara Elkarteko Zuzendaritza Batzordeak. Udaleko euskara zebitzuan lanean zebiltzan…\nDerioko Tximintxek 10 urte\nnork Euskaltzaleen Topagunea • 2013/06/06 • 0 iruzkin\n10 urte eta 11 bizipen. Orain dela 10 urte, Derioko euskaldun batzuk batu ginen eta amets egitetik ametsak gauzatzera pasa ginen. Hori guztia ospatzeko, ekainaren 14an Derion be euskaraz gabiltz izeneko 12 orduko egitaraua prestatu dugu. Goizean Derioko eskolak eta…\nOrrialdea: 2 / 16


Publikatuta: 2021/12/28 19:06 (UTC+1) Azken eguneratzea: 2021/12/28 19:09 (UTC+1)\nLehendakariak esan du neurri berriek ez dietela kabalgatei eragiten, baina ohartarazi du udal arduradunek badakitela euren udalerria arriskuan dagoen ala ez.\nOlentzeroren desfilea joan den abenduaren 24an Gasteizen. Argazkia: EFE.\nIñigo Urkullu lehendakariak argitu du LABIk covid-19aren hedapena saihesteko astearte honetan hartutako neurri berriek ez dutela eraginik Erregeen kabalgatetan, baina ohartarazi du udal-arduradunek badakitela beren udalerria arrisku-egoeran dagoen ala ez, "zer egin dezakeen edo ez erabakitzeko, edo egitea gomendagarria dena". "Uste dut Euskadin argazkia nahikoa esanguratsua dela edozein arduradun instituzionalentzat", berretsi du.\nUrkullu Euskadiko Babes Zibileko Planaren Aholku Batzordeko (LABI) buru izan da, eta koronabirusak sortutako egoerari aurre egiteko neurri berriak hartu ditu.\nNeurri horiek Erregeen kabalgatei eragiten ote dieten galdetuta, lehendakariak esan du Eusko Jaurlaritzak Gabonen aurreko desfileei buruzko gomendioak eman zituela, eta, horren ondorioz, udalerri batzuek Olentzeroren desfileak bertan behera utzi zituztela, nahiz eta beste batzuetan egin ziren.\nHalaber, zehaztu duenez, kabalgatak ez daude aurreikusita hartutako neurri berrietan, ez baitira esparru itxi batean egiten, eta ezin baita neurtu desfilera joaten diren pertsonen kopurua, ibilbide bat baitute.\nEuskadik covid-19aren kutsatzeen errekor berria lortu zuen astelehenean, 6.568 positibo detektatuta, eta 100.000 biztanleko 14 eguneko intzidentzia-tasa metatua 2.285 kasuko da jada.